
Parlamento ayera 


Enbes di duna reconocimento pa logro di CITGO 

Tabatin varios Parlamentario cu no conoce e palabra respet pa otro 



MINISTER di Energia, Mike de Meza kende hopi ta considera di e 
persona cu a keda persisti pa cual awe nos ta na vispera di reapertura 
di e refineria, maske no full flash, pero como un upgrader, tin miembro 
sigur di oposicion cu no kier reconoce e logro aki pa Aruba. 

Despues di basta tempo por a mira practicamente henter Conseho di 
Minister presente, confirmando cu Mike de Meza ta goza di sosten 
di cada uno di nan. 


Tambe den un sala completamente yen Parlamento a cuminsa trata 
e ley di CITGO pa por cuminsa cu e trabounan den e refineria. 

Presidente di Parlamento, drs. Mervin Wyatt Ras na varios ocasion 
mester a suspende e reunion, debi n’e tension halto cu tabata reina 
bao di e Parlamentarionan. Manera e reunion a sigui, sigur e lo sigui 
awe den dia. 



Autoridad Venezolano a bisa cu e 
droga ta destina pa Aruba 

GNB a confisca 100 paki di cocaina scondi den 3 tanki na Punto Fijo 

Autoridad Venezolano a bisa cu e droga ta destina pa Aruba 



100 Paki di cocaina a ser localiza pa efectivonan militar di Comando Zona di Guardia 
Nacional Bolivariana y pa Unidad Regional di Inteligencia Antidroga di estado Falcón. 
E hayazgo aki a ser realiza den un deposito situa den caya Las Flores na Punto Fijo, 
unda nan ta recibi y verifica e cargamento cu pa wordo exporta, cu dado momento e 
personal a nota algun marca irregular den 3 tanki di hidroneumático pa uso doméstico, 
cu lo ser transporta den un vehiculo di carga pisa. 


Ora cu e truck aki a pasa den scáner, autoridadnan a nota cu tin algun sombra 
straño den forma di un rectangular. 

Motibo pa cual e efectivonan militar a dicidi di habri e tankinan aki, 
cortando esakinan, a bin haya den e tankinan aki como 100 paki 
di presunta cocaina cu tin un peso total di 104 kilo. 


P’e hecho aki, te cu awor, segun publicación den e corant 
di ayera di NotiFalcon, 6 persona a keda deteni, 
y kendenan ta na disposición di Fiscalia XIII 
den materia di droga di e Circunscripción 
Judicial del estado Falcón. 


duna 


E autoridadnan ta asumi 
cu e droga aki ta cla 
pa ser transporta pa 
Aruba. Mas infor- 
mación no a ser 

E logro di haya CITGO negocia 

Ta pasobra nan a condui cu nan tin un Gobierno sincero ta papia cu nan 

Segun Minister Mike de Meza 


DEN un sala completamente yen 
Parlamento dialuna den oranan 
di merdia a cuminsa trata e Ley 
di CITGO pa por cuminsa cu e 
trabounan den e refineria. 

Banda di Minister Mike de Meza 
por a mira tur su coleganan Min- 
ister banda di dje, dunando e im- 
presion cu tur Minister ta sostene 
nan colega, kende a conduci e 
negociacion exitosamente. 

Minister Mike de Meza, encarga 
cu Asuntonan Petrolero a papia 
un poco mas cu un ora largo, du- 
nando un splicacion di henter e 
proceso. 

El a bisa cu tabatin casi 40 hende 
cu a yuda den e negociacion cu 
tanto CITGO como Valero cu a 
yudayega n’e acuerdonan cu awor 
ta den Parlamento pa aprobacion. 
Hopi enfasis a wordo poni cu pa 
prome biaha Aruba ta doño di e 
refineria. Y na final a bisa cu “pa 
algo cu t’asina importante tur 
hende den Parlamento mester 
para hunto”. 

Mike de Meza, papiando di e reto 
grandi cu Gobierno a haya su mes 
confronta cune despues di cierre 


di e refineria a bisa cu “e no tabata 
facil pasobra mundo tabata pasa 
den un crisis serio, pero tambe den 
mundo petrolero tabtatin retonan 
sumamente grandi. 

Nos a pasa den un Pasco hopi 
preocupa y pensando con pa salba 
e cuponan di trabou”. 

Esaki ta un parti di e historia di 
ciere y re-apertura di e refineria 
cu Minister de Meza a papia riba 
dje den Parlamento. 

A logra sinta na mesa cu Valero y 
papia riba tur e casonan cu tabata 
den arbitrahe e tempo ey. 

Minister de Meza a sigui bisa cu 
constantemente Gobierno a mus- 
tra na Valero cu e ta un Gobierno 
sincero trahando riba con pa logra 
reapertura di e refineria. 

Reunion Parlamento riba Ley di 
CITGO 

No tin un persona den Parlamento 
cu no tin un familiar cu no a traha 
den e refineria. E ta hopi mas cerca 
di loke nos tur ta pensa. 

E ta hopi importante p’e districto 
di San Nicolas. Ora cu e refineria 
a sera tur hende por a mira e 


efecto p’e districtonan pariba di 
brug. Personanan cu ta sostene tur 
partido politico lo bay traha den e 
refineria aki. 

Minister Mike de Meza den re- 
union den Parlamento riba Ley di 
CITGO a gradici Prome Minister 
Eman pa su esfuerso pa logra reap- 
ertura di e refineria y a lamenta tur 
esnan na banda cu ta critica sn tin 
un idea di e inmenso trabou haci. 
No tin garantia cu Gobierno tin cu 
bay firma cu CITGO. E ta simple- 
mente cu na momento cu CITGO 
sinti cu e ta wordo stroba den su 
operacion, e por haci su demanda 
pa opera sin molester. 

E por bay Corte y pidi pa daño cu el 


a sufri den su operacion, pasobra 
el a inverti miyones. Pa Aruba no 
ta responsabel pa un suma habri, 
a logra negocia p’esaki no ta nunca 
mas cu 300 miyon dolar. 

Pero no tin politico cu lo kier 
stroba e operacion. E garantia aki 
lo evita cu Gobernantenan kier 
strobe e operacion. 

Tambe di otro banda CITGO mes- 
ter paga 150 miyon dolar, si e para 
e operacion di e refineria. 
Mirando con e reunion a sigui, 
dificilmente por a keda cla ayera 
anochi. Varios Parlamentario a 
hiba palabra y varios di nan a 
bin cu mocion y otronan a bin cu 
amienda. 



Minister Paul Croes a reitera 

Apertura di refineria, tin nomber y fam: Mike de Meza 


“MI kier reitera loke colega de 
Meza a bisa ayera 26 di september, 
ta un dia historico pa pais Aruba. 
Despues di 92 aña Aruba ta doño 
di e refineria. Danki na dedicacion 
di e Gabinete aki y colega Minister 
Mike de Meza, Aruba ta doño di e 
refineria. 

Mi ta humildemente honra di por a 
forma parti di un proceso asina im- 
portante pa desaroyo di nos pais. 
Pa forma parti di un direccion 
economico, financiero y laboral di 
henter e situacion importante na 
Aruba”, segun Minister di Trabao, 
drs. Paul Croes. 

“E reapertura di e refineria tin 


nomber y fam: Minister Mike de 
Meza. Cu hopi tactica el a busca 
un solucion p’e refineria. 

E por a bay Merca busca abogado, 
cu ta costa miyones, pa haya e 
reapertura. Pero el a apunta per- 
sonanan local pa dun’e e guia y 
conseho riba diferente tereno.” 
Esaki ta loke Minister di Trabao, 
drs. Paul Croes a bisa den su dis- 
ertacion den Parlamento durante 
tratamento di e ley pa reapertura 
di e refineria. 

E reapertura ta hopi importante 
pa tata y mamanan di Aruba y ta 
papiando di 3 mil cupo di trabou 
den e prome 3 a 4 añanan. 



Ayera henter Aruba ta sinta na 
rand di nan stul pa mira y tende 
kico Parlamento lo bisa di e ley cu 
ta haci Aruba doño di e refineria. 
Esnan cu a bandona Aruba na 
2012 tin un chens pa bolbe nan 
pais pa traha den e refineria 
cu ta bay wordo opera dor di 
CITGO. 

Esaki Minister di Trabao, 
drs. Paul Croes a bisa den re- 
union di Parlamento ayera 
merdia ora a cuminsa trata 
e ley cu ta permiti reaper- 
tura di e refineria, cu Aruba 
como doño y CITGO como 
operador. 

Minister mr. drs. Arthur Dowers a elogia e cadena di husticia 

E ekipo di Recherche a haci un investigacion 
tactico pa soluciona caso criminal 

Cuerpo Policial a demostra un nivel halto di profesionalismo 


“NOS tin un Cuerpo Policial cu ta responde mesora riba cualkier acto 
criminal, nan ta traha hopi duro, nan ta traha na un forma profesional 
y ta logra soluciona casonan complica”, asina Minister mr. drs. Arthur 
Dowers a duna di conoce diasabra marduga, un rato despues cu Min- 
isterio Publico y Cuerpo Policial a anuncia cu e dos sospechosonan 
principal di e caso di homicidio na Wayaca ta deteni. 

E mandatario tabata masha pendiente di e investigacion y tabata ricibi 
“update” diariamente di e ekipo di Recherche. 

E ta lamenta cu specialmente for di oposicion, encabesa pa partido MEP, 
a inventa un sin fin di teorianan di kico lo por a pasa e dia di e crimen 
y a hasta acusa e Minister di ta culpabel p’e tipo di susedidonan asina. 
Awor cu e investigacion a yega asina leu cu detencionnan a cuminsa cay, 
por mira cu mayoria di e teorianan y puntamento di dede no ta cuadra. 

Minister Dowers a subraya cu banda di e trabou represivo di parti di 
Ministerio Publico y Polis, ta haci hopi esfuerso riba prevencion. 
Asina mes, lamentablemente, ta nota cu mescos den tur sociedad, cri- 
men ta sosode y ta haci dificil pa preveni 100%. 

E mandatario a enfatisa cu cada caso ta siña autoridadnan algo nobo, 
ta analisa casonan individual y ta adapta maneho den luz pa preveni 
ripiticion. 

Minister Dowers a lamenta cu, durante e periodo di investigacion, un 
grupo di hende a purba capitalisa riba e angustia cu tabatin den comu- 
nidad despues di e crimen. 


A fabrica diferente atraco y purba simula un situacion for di control 
riba nos isla, pa sembra panico inecesario. 

Di otro banda ta un realidad cu desaroyonan den e mundo di awendia ta 
haci cu como ciudadano nos mester ta mas atento, pasobra tin hende ta 
bin nos isla y drenta como turista, pero cu tin intencionnan menos bon. 
Tambe nos tin un realidad di hobennan cu a lanta bou circunstancianan 
dificil den nan nucleo familiar cu ta forma un risico pa comunidad. 
Gobierno ta convenci cu si mas hende sera cabes, cu hunto nos por 
minimalisa e riesgonan. 

Minister di Husticia a bisa na final cu, for di prome momento cu e caso 
aki a tuma lugar, el a bay n’e sitio y e prome impresion di e Hefe di 
Polis, cu pa casualidad ta un criminologo tambe, mescos tabata e Hefe 
di Atraco Team, kende ta un Recherche masha cu hopi experencia, cu 
for di un prome instante a sinti cu e caso ta straño y no ta cuadra cu e 
scenario cu a haya n’e sitio. Pero awor tur hende ta compronde mihor 
dicon mester a keda keto y duna autoridadnan e espacio pa conduci 
un investigacion riguroso. 

Minister Dowers tin palabranan di gradicimento p’e ekipo di Recher- 
chenan cu a conduci e investigacion, p’e oranan y sacrificionan hinca 
den e caso y tambe ta pidi comunidad pa sigui sostene Polis y Husticia 
den e lucha pa preveni criminalidad. 

“Ta dor di traha hunto, husticia y comunidad por percura pa tene e 
pais aki mas sigur pa nos tur”, asina Minister di Husticia di nos pais, 
mr. drs. Arthur Dowers a termina bisando. 

Let's Have a REAL Look at the New Kid on 

the Block 


LicenceType 1 Company - 10 Employees 


1 Year 

3 Years 

5 Years 

Fixed per Employer Monthly 1x 15 

$ 

180.00 

$ 

540.00 

$ 

900.00 

First 10 Payslips Monthly lOx 5 

$ 

600.00 

$ 

1,800.00 

$ 

3,000.00 

Jaaropgaves lOx 2.50 

$ 

25.00 

$ 

75.00 

$ 

125.00 

TOTAL COST CELERY 

$ 

805.00 

$ 

2,415.00 

$ 

4,025.00 

PAYROLL PRO ULTRA 

$ 

641.35 

$ 

725.00 

$ 

808.65 

THE DIFFERENCE! 

$ 

163.65 

$ 1,690.00 

$ 

3,216.35 

LicenceType 1 Company - 100 Employees 








1 Year 

3 Years 

5 Years 

Fixed per Employer Monthly 1x 15 

$ 

180.00 

$ 

540.00 

$ 

900.00 

First 10 Payslips Monthly lOx 5 

$ 

600.00 

$ 

1,800.00 

$ 

3,000.00 

Employee 11 till 100 Monthly 90x 2.50 

$ 

2,700.00 

$ 

8,100.00 

$ 

13,500.00 

Jaaropgaves lOOx 2.50 

$ 

250.00 

$ 

750.00 

$ 

1,250.00 

TOTAL COST CELERY 

$ 

3,730.00 

$ 

11,190.00 

$ 

18,650.00 

PAYROLL PRO ULTRA 

$ 2,282.14 

$ 2,586.26 

$ 

2,890.38 

THE DIFFERENCE! 

$ 1,447.86 

$ 8,603.74 

$ 15,759.62 

Conversion Rate: 1 USD = 1.82 AWG 








Our hard work over the past 20 years has truly paid off. 
Today, VCC International enjoys its position as the leading 
payroll software provider in Aruba with Payroll Pro. Over 
the years, other payroll providers have surfaced, looking to 
do business on Aruba, but each time, VCC has proven that 
it offers a far superior product as well as substantially bet- 
ter service. 

The most recent newcomer to the payroll scene in Aruba is 
Celery. This Curacao-based company recently armounced 
the arrival of its online payroll software, also called Celery, 
to Aruba. Of course, Celery has already made impressive 
claims about its payroll software, but we know better. In 
fact, the Celery product has a fair number of disad- 
vantages that couldn't be clearer. 

Let's do the math... 

Celery claims to be much more affordable than our payroll 
software, Payroll Pro. But the numbers tell a very different 
story. Because Celery is a cloud service, you pay per 
month, and eventually it becomes much more expensive. 
Celery is already more expensive in the first year, let alone 
the following years where we would only charge you a 
15% yearly fee, whereas with them you just keep on pay- 
ing the same amount year after year. 


Let's just look at one data point: A company that has 100 employees would pay more than 5 
times as much for Celery than they would for Payroll Pro over 5 years. That's a huge differ- 
ence! Imagine all the other (better) ways your business could spend that money! 

Whose data is it, after all? 

With Celery, the client's data is stored on the provider's servers, and that data is 
never given to the client as back-up. The client literally has no control over their 
own data! Without their own back-up, the client is faced with an especially grave 
problem if they decide to switch to a different payroll provider. The client is at the 
mercy of Celery to provide their data, and it's a fact that in the past, Celery has out- 
right denied its clients digital backup of their data. 

We find this approach to be particularly unethical. How could a payroll provider 
withhold a company's own data from them? It's the company's data after all, isn't 
it? Furthermore, this behavior shows a lack of professionalism. It is inherent in do- 
ing business that you sometimes lose a customer, but we believe that a departing 
customer should be well supported until the last day. This is obviously not the case 
when it comes to Celery. 

There is NOT always sunshine behind every cloud 

Celery uses the public cloud, which means that payroll is always dependent on the 
Internet. No Internet? No payroll! (Try explaining that one to your employees.) 

VCC offers Payroll Pro both on the public as well as on the private cloud, but con- 
trary to Celery, we do provide you with the possibility to make your own back-up of 
your data in both situations. This means that while you can access your payroll on 
the Internet (and enjoy the benefit of managing and running your payroll anywhere 
anytime), you can make local back-ups of your data. No Internet? No prob- 
lem! Simply grab your last back-up, drive over to our office, and run your payroll 
using our servers, absolutely free of charge. (We'll even serve you a cup of coffee.) 

Celery's service just won't cut it 

It's inevitable that you will run into issues when setting up, running, and updating 
any payroll system. What exactly does Celery offer in terms of support? A phone 
call. Celery will not have an office on Aruba, so any support will have to come by 
phone from a very limited support team consisting of 1 consultant and 3 program- 
mers. 

On the other hand, Payroll Pro is backed by 6 consultants, 7 programmers, and help 
desk support, plus we're physically located here on Aruba. Need one of our con- 
sultants to make a service call in person? You got it! Your paymaster is sick and 
you need us to run payroll? We're there. And while we're there, we'll automatically 
check to see if everything else is in order, like how full your hard drive is, and if you 
have back-ups. In other words, we'll provide hands-on service that Celery can't 
possibly provide as a company based on another island. 


(Lack of) Integrity says a lot about a company 

Despite its claims, Celery knows that its payroll software wanes in com- 
parison to Payroll Pro. Otherwise, why would Celery use the Payroll Pro 
brand name in its advertising? Yes, you read that correctly. Celery has 
hijacked our brand name to attract clients looking for our product. 

Celery uses the Payroll Pro name in its paid online ads and has even 
gone so far as to hijack our own advertisement for Payroll Pro, stick a 
"Celery" badge on the associate in the ad, and then misuse the ad as its 
own at the airport in Curacao. 

Not only does this behavior prove that Celery considers Payroll Pro to 
be a better product than its own payroll software, but it's also com- 
pletely shameless and unethical! There's a clear lack of integrity here. 
Do you want to do business with a business like this? 


The take-away 

Expensive, no back-up, cloud issues, underwhelming service, and lack of 
integrity—it's pretty clear that Celery brings little to the table. As the 
new kid on the block, Celery is sure to attract some attention at first, 
but it simply doesn't have the substance to seriously hold this interest 
for very long. We have a feeling we'll be saying goodbye to Celery be- 
fore it even has a chance to really move in. 


(^ (^ Real Software, Real Support 


Intcmational NV 



I Testdrive our New HRM 1 

Complete Solutionfor 
Payrolland 

& 

Human Resources 

Payroll Pro 

RealScftoare. flK* Support 

VCC International www.vcc-int.com 

ARUBA BONAIRE 

(297) 583-7072 (599) 717-6067 

info@vcc-int.com 

CURAÇAO 
(599) 738-7067 

llltimo dionan pa aplica pa Landsexamen 2017 pa VWO / HAVO / MAVO 



Landsexamen 


DEPARTAMENTO di Enseñansa Aruba, 
seccion Examenbureau ta recorda cu aplica- 
cion pa Landsexamen 2017 ta tuma luga 
den e periodo di 1 di september pa 30 di 
september 2016. 


E formulario pa aplica ta obtenibel via e web- 
site di Departamento di Enseñansa Aruba | 
www.ea.aw (bou letter L di Landsexamen) 
desde 1 di september 2016. 

Download e formulario pa aplica y yen’e. En- 
trega e formulario yena completo y corecto 
hunto cu un uittreksel di Bevolkingsregister di 
Aruba na bali di Examenbureau, Belgiéstraat 
# 2 . 


Candidatonan cu ta cumpli cu tur reglanan 


di inscripcion y a pasa e “screening” ta wordo 
notifica pa pasa entrega tur documentonan 
necesario y recibo di pago pa completa e in- 
scripcion. 

Tur aplicacion cu drenta despues di 30 di sep- 
tember 2016 y esnan cu no ta yena completo 
no ta bini na remarca pa wordo procesa. 

Na landsexamen VWO/HAVO/MAVO 2017 por 
participa esnan cu a entrega nan formulario di 
aplicacion na tempo (prome cu dia 1 di october 
2016), yena completo y na e instancia concerni; 
cu a paga na tempo e suma concerni pa por 
pasa examen cu entrante 1 di april 2017 tin e 
edad di: 

17 aña of mas pa por participa na e landsexa- 
men MAVO; 

18 aña of mas pa por participa na e landsexa- 
men HAVO; 

19 aña of mas pa por participa na e landsexa- 
men VWO. 

Excluyendo punto 1, por participa tambe na 
landsexamen esnan cu ta bay un MAVO, HAVO 
ofVWO scol y cu kier logra un “1-vakdiploma” 
rib’e mesun nivel di scol cu nan ta siguiendo. 


ta valido pa un periodo maximo di 10 aña 
entrante 1 di augustus 2012. Esaki ta nifica 
cu certificadonan mas bieu cu 10 aña no por 
wordo uza mas pa obtene un diploma di VWO, 
HAVOofMAVO. 

Entrante e aña escolar aki 2016-2017 e ma- 
teria wiskunde A, B y D di HAVO ta wordo ex- 
amina segun un programa di examen nobo. 
Candidatonan cu durante e aña escolar aki 
aplica pa prome biaha pa e materia wiskunde 
A, B y D di HAVO lo haci examen segun e pro- 
grama di examen nobo. 

Candidatonan cu, den pasado, a haci examen 
di e materia wiskunde A, B y D di HAVO 
segun e programa di examen bieu ta haya 
durante e aña escolar aki (2016-2017) 
un ultimo oportunidad pa haci examen di 
wiskunde A, B y D di HAVO segun e programa 
di examen bieu. 

Entrante e siguiente aña escolar 2017-2018 
no tin examen di wiskunde A di HAVO segun 
programa di examen bieu mas, por haci sola- 
mente examen di wiskunde A, B y D di HAVO 
segun e programa di examen nobo. 


Avenida Milo J.Croes # 118 - A 

Tel: 5883948, Fax: 5883945 

Dilanti Flora Market na Dakota 

Horario: 8.30AM-5.30PM (nonstop) 
E-mail: doorhandle @ setamet.aw 

BO TA BUSKANDO WIEL PA SLIDINGDOOR? 

AKI NA THE DOORHANDLE NOS TIN 
TAMBE TIN EXTRA SECURITY PA SLIDING 
WINDOW Y SLIDING-DOOR 



{(g 


E materia aki no mag forma parti 
di e pakete di materianan cu e 
candidato a scoge na scol. 
Certificadonan obteni na Aruba 


Pa mas informacion por acudi na na nos web- 
site www.ea.aw/landsexamen y sigui Ense- 
ñansaAruba | EducationArubaribaFacebook 

of Twitter pa keda na altura. 


A haña homber morto 



RIJLES 


SPECIAL Af,.297oo 

tfl 5943263 /5826732 « RijfJhlSÑl 

^^^TeirnusrijsçhoolnVjÇom^^siviDivM^ço^tad^ 


KRALENDIJK - Ayera 
dialuna 26 di séptémber 
den oranan di mainta a 
drenta notificacion cu a 
haña un curpa sin bida di 
un hómber den un cas riba 
tereno di un compania di 
construccion situá na Kaya 
Industria Pariba. 

For di investigacion pre- 
liminar a resultá cu e hóm- 
ber a muri un morto natu- 
ral. Ta trata di un hómber 
di nacionalidad Hamai- 
kino naci na 1965, esta di 
51 aña di edad. 

Comunicacion externo OM BES ta keda den man di 

Fiscal Mayor mr. Henry 
Hambeukers, hayando sosten di 
Norman Serphos y Gino Bernadina 


KRALENDIJK - Entrante 1 di ócotber 2016 
Ministerio Publico di Bonaire, Sint Eustatius y 
Saba, OM BES, lo percura pa su propio comu- 
nicacion externo. 

Fiscal Mayor, mr. Henry Hambeukers, lo keda 
cu e vocero di OM BES y responsabel pa tur 
comunicacion. 

Norman Serphos y Gino Bernadina lo per- 
cura pa mantené e contactonan externo y por 
fungi den cierto caso alabes como vocero. 
Esaki a participá na prensa di Bonaire dia 23 
di séptémber ultimo durante un conferencia 
di prensa. 

Sr. Norman Serphos lo ta primordialmente 
encargá cu mantencion di contactonan externo 
y posiblemente fungi alabes como vocero pa 
prensa di Bonaire. 


E ta alcansabel via (+599 9) 434-2157, cel 
(+599 9) 561-9075, fax (+599 9) 461- 3786 
y e-mail norman.serphos@omcarib.org 
Sr. Gino Bernadina, kende lo ta encargá na 
promé lugar cu mantencion di comunicacion 
externo y si ta necesario fungi como vocero pa 
prensa di St. Eustatius y Saba, ta alcansabel 
via (+1 721) 542-2243/543-0109, cel (+599 
9) 514-2363 fax (+1 721) 542-3907 y e-mail 
gino .bernadina@ omcarib. org 

Te cu awor tabata Servicio di Reino Caribe 
Hulandes, RCN, cu tabata percura p’e comu- 
nicacion externo pa OM BES. 

OM BS ta masha agredecido tambe p’esaki. 
E bon relacion entre OM BES y RCN ta keda. 

Si den futuro resultá di ta necesario OM BES 
por haci un apelacion riba servicionan di RCN. 


Homber deteni 
pa maltrato y 
destruccion 

WILLEMSTAD - Dialuna 26 di september 
2016, alrededor di 5:52am, Polis a detene un 
homber relaciona cu maltrato y destruccion. 

E homber E.M.M. naci na Corsou di 48 
aña a keda detene na un cas na Mahuma pa 
maltrato di su pareha y destruccion cu el a 
comete den e cas. 

Polis a presenta e homber E.M.M. dilanti 
un Fiscal Auxiliar cu a ordena su enxarxela- 
mento pendiente di mas investigacion. 




Gobierno di Aruba 

Ministerio di Turismo, Transporte, 
Sector Primario y Cultura 


Dia Mundial di Turismo 2016 




tta ca/tas mt c/t tct cctct/cáui tut e4tg/a/tcteee ttc/ 
ttctidmc tj ta /zaci idlct “ Owc QYapptf çfédt/m/t ” 

cPaóie/t cuvc c/t tDict Q^tttutiai tti Q^OudMicf 


Minister di Turismo, Transporte, Sector Primario y Cultura 

Ministerio di Asuntonan Economico, 
Comunicacion, Energia y Medio Ambiente 

Ing. Mike de Meza 

Nos a busca, nos a persisti, nos a negocia, nos a logra... 

Pabien Aruba! 


fllT 

O 



© 


Contribucion na nos economia 

• Te cu 3000 cupo di trabou 

• Crecemento economico cu 5.7% na 2017 

Gobierno di Aruba ta doño 

• Stacionnan di combustibel y distribucion ta pasa pa Aruba 

• Aruba ta bira doño di e refineria, e tereno y e facilidadnan y ta huur cu CITG0 

Mas entrada pa Gobierno 

• Aumento substancial di entradanan di Gobierno via impuesto di primanan 

• Impuesto di ganashi minimo garantisa pa aña 

• Lo transferi e suma di “Environmental Trust Fund” pa Aruba 

Medio Ambiente 

1. Gobierno ta tene control estricto riba CITG0 pa rendimiento ambiental, supervision y informacion, suelo, 
awa bou tera y contaminacion di lama y rekisitonan di tankinan di almacenamiento 

2. CITG0 lo inverti den mitar di e "Micro-Algae Bio-Refinery" 

3. Refineria lo opera riba Gas Natural 


Mas empleo, mas inversion, mas contribucion, mas control riba medio ambiente 

mas progreso y desaroyo pa Aruba! 

Reaccion di KvK encuanto e CITGO deal 


KvK a conclui cu e acuerdo cu a keda negocia ta laga hopi di desea 

Parlamento mester exigi di e Minister(nan) pa renegocia e acuerdo pa proteha nos comunidad di 

consecuencianan negativo den futuro 


VARIOS luna pasa e team cu e tempo ey 
tabata negociando cu CITGO pa loke ta trata 
reapertura di e refineria a duna un presen- 
tacion caminda a invita varios persona y 
instancia. 

Entre e invitadonan a figura miembro di direc- 
tiva di Camara di Comercio y Industria (KvK). 
Un di e miembronan despues di e presenta- 
cion a wordo puntra rib’e presentacion y el a 
contesta (a base di e presentacion cu el a mira 
e anochi ey) positivamente. 

E contesta cu el a duna e anochi en cuestion 
tabata puramente a titulo personal. 


hopi placa pa controla y vigila den nomber di 
e comunidad di Aruba. 

A base di e informacion (incompleto) cu KvK 
tin, e acuerdo cu a keda negocia ta laga hopi 
di desea. 

Ta keda n’e Parlamento di nos pais pa exigi 
di e Minister(nan) pa renegocia e acuerdo pa 
proteha nos comunidad di consecuencianan 
negativo den futuro. 


Ora renegocia e acuerdo mester fortalece e 
ekipo negociador cu un of mas persona cu 
tin experiencia den negociacionnan in- 
ternacional cu empresanan grandi 
p’asina evita consecuencianan 
negativo serio p’e comunidad 
cu Gobierno di Aruba tin e 
responsabilidad di sirbi. 



Durante e ultimo lunan- 
an hopi informacion a 
sali cu ta mustra cu e pre- 
sentacion di tanto luna 
pasa tabata incompleto 
ya cu a laga masha hopi 
detaye afo. 

Mirando e informacion 
(ainda incompleto) di 
cual KvK ta dispone awe, 
e posicion di KvK ta lo 
siguiente: 

Ta inaceptabel cu un Go- 
biemo di Reino Hulandes 
por sconde informacion 
crucial di e comunidad di 
Aruba y hasta di e organo 
mas halto di nos pais, 
esta Parlamento. 

Ta bergonsoso cu miem- 
bronan di Parlamento ta 
acepta e postura aki di 
parti di e mesun Gobier- 
no cu nan ta wordo paga 



CITGO 


Si cualkier persona ta interesa 
pa haya mas informacion di e 
posicion di KvK rib’e tema aki 
of cualkier otro tema, esaki ta 
disponibel rib’e website di KvK 
www.arubachamber.com. 


Awe, KvK a tuma nota cu a sali un articulo den 
medionan di comunicacion caminda ta uza e 
declaracion pa purba crea e impresion cu KvK 
ta para tras di e acuerdo cu a wordo presenta 
na Parlamento. 


Aunke cu esaki no t’e prome biaha cu un Go- 
bierno di nos isla ta manipula informacion pa 
crea impresion incorecto den comunidad, tog 
KvK a keda masha decepciona atrobe den e 
nivel di comportacion di 
nos mandatarionan. 


INTERUPCION Dl CORIENTE W O O 


ELMAR 

Redefining Energy 


En conexion cu trabaonan necesario, coriente lo wordo 
interumpi: 


diahuebs, 29 di september 2016, for di 8:00 'or a.m. te 
cu 4:00 'or p.m. den vecindario di: 


Macuarima (unparti) 
Jan Flemming (unparti) 
Warawara (unparti) 

San Fuego (unparti) 


- Boton 

- Maria Maai (unparti) 

- Jamanota 

- Bringamosa (unparti) 


Elmar ta pidi disculpa pa e inconvenencia cu e 
interupcion aki por causa. 


Pa mas informacion yama 523-7100 of e-mail nos via customerservice@elmar.aw 

Parlamentario mr. Xiomara Ruiz Maduro a denuncia 


E wega politico di AVP cu e CITGO deal 



Mainstreet San Nicolas Tel. 584-3999 
open 9.00 - 13.00 and 14.30 - 18.30 


DRAGON 

CD & ELECTRONICS 


Orago n spedávs. 


iimuruj 

GALAXYMII — 

—I - fll 


Samsung note edge 


blu sport 4.5 
afl, 210.00 


Samsungs3 mini 
afl. 315.00 


Also: Samsung S5 , s5 mini, Samsung S4, Samsung 4 mini, S3 mini etc... 
Accessories for all Samsung and Iphone models 

Toshiba Laptop 15.6 “4Gb 320Gb Harddisk. Afl. 900.00 
Hp Ink catridges, Universal laptop adapters etc.. 
iTunes gift cards $ 10.00, $ 15.00 and $25.00, 

Google play cards and Playstation Network cards. 


Sales, repair and accessories for all Samsung models and other cellulars. 
Unlock, reload. reset. upgrade, replace lcd, keypad, speakeretc..,.,, 


DI acuerdo cu mr. Xiomara Ruiz Maduro (MEP), partido AVP ta bon 
conoci pa su weganan politico. Nada ta bin di e sinceridad di curason, 
pero tur cos cu wordo haci ta friamente calcula. Den e dianan aki cu 
Parlamento a cuminsa cu tratamento di e CITGO deal, pueblo di Aruba 
a haya un bon oportunidad pa wak e manera artificial cu Prome Minister 
Mike Eman y AVP ta goberna. 

E biaha aki pueblo por ta testigo di e wega politico di AVP cu e CITGO 
deal. 


AVP semper kier a desmantela e refineria 

No laga ningun hende gaña cu AVP ta pro e apertura di e refineria. AVP 
semper kier a desmantela e refineria, Xiomara Ruiz Maduro a sigui bisa. 
Desde tempo cu Henny Eman tabata Premier di Aruba, e sker a cuminsa 
corta y partinan vital di e refineria a bay perdi pa semper. 

Ta danki n’e insistencia y corahe di Nel Oduber y su team di MEP, awe 
nos por papia di reapertura di e refineria. 

Si no ta pa MEP cu a para e desmantelacion y logra habri e refineria cu 
Coastal na 1989, awe no tin nada pa debati of celebra cune. 


Si ta pa Prome Minister Mike Eman, e lo a sigi cu e plan di su ruman 
Henny pa desmantela tur cos, laga compania di amigo corta y bende 
hero y duna e terenonan rond di e refineria n’e grupo di 90.000 m2 
Bisami pa nan haci negoshi cune. 

Pero atrobe ta danki na pueblo cu a sostene e Accion Ora Cero di MEP 
pa para e desmantelacion di e refineria a logra pone un paro n’e abuso 
di AVP pa elimina un pilar economico di nos pais. 


Y duna Cesar locual ta di Cesar, ta riba insistencia di Glenbert Croes 
di MEP, e portanan a wordo habri na Venezuela p’asina AVP por a 
negosha y awe por papia di e apertura di e refineria na nos pais, segun 
Xiomara Ruiz Maduro. 


Wega politico contra MEP 

“Awor cu nos ta para na vispera di e apertura di e refineria den forma 
di un up-grader, AVP kier bin hunga e wega politico pa ‘lok uit’ MEP pa 
vota contra e reapertura di e refineria, dor di keda sin duna tempo pa 


studia e contractnan, dor di pone hende controla e Parlamentarionan 
di oposicion, dor di yama e reunion riba man, dor di keda sin duna 
informacion debido y contesta manera mester ta. 

Cu esaki nan kier logra p’e hendenan di MEP fada y cuminsa critica e 
deal y boga pa MEP vota contra e deal. 


E motibo ta simpel. AVP kier bay cu e gloria y nan kier tin algo pa por 
bay campaña den e masa contra MEP, p’asina nan por manipula y bisa 
cu MEP ta contra pa hoben haya trabou, MEP ta contra pa desaroyo na 
San Nicolas y MEP ta contra bienestar di Aruba. 

Esaki t’e balente di AVP. Semper artificial y friamente calcula, enbes di 
haci algo den tur sinceridad y di curason p’e pueblo di Aruba. 


MEP semper a boga pa bienestar di pueblo di Aruba 

Den tur e fanfaria cu AVP lo haci den e dianan aki y esnan cu ta sigi, 
pueblo mester djis corda cu MEP semper ta para na banda di e pueblo 
su bienestar. 

Den e caso di e refineria, MEP semper a percura pa Aruba por a conta 
cu un refineria como un pilar pa nos economia. 

Betico Croes su palabranan tabata cu “si tin 1% di chens pa habri e 
refineria nos mester sigi lucha pa logr’e”. 


Ta esey nos di MEP a boga semper pe, pa nos pueblo por tin trabou 
p’e por tin un bida digno. AVP di otro banda semper a keda artificial 
haciendo wega politico y den e asunto di CITGO deal no ta otro. 

Nan kier bolbe haci wega pa purba perhudica MEP lubidando cu MEP 
nunca tabatin dilema manera AVP. 

MEP semper tabata kier a wak e refineria habri p’e pueblo di Aruba 
por tin trabou y un bida digno”, segun Xiomara Ruiz Maduro di MEP. 

Minister drs. Paul Croes: 


DURANTE un entrevista na radio, Minister di 
Trabao, drs. Paul Croes a splica, den forma de- 
taya, con ta atendiendo cu e cuponan di trabou 
na CITGO, con e sistema ta traha pa duna Aru- 
bianonan prioridad. 

Tambe a anuncia cu pronto CITGO Desk ta bay 
habri finalmente na sede di Postkantoor San 
Nicolas. 

“Regeren is voortuit zien,” e mandatario a co- 
menta y den cuadro di esey a prepara for di luna 
di januari ultimo pa yuda e trahadronan local. 

Na CITGO Desk virtual, esta pa medio di telefon 
y email, a ricibi mas di 700 peticion di trabou. 
Tambe tin e hendenan cu a aserca personalmente. 
Lamentablemente a haya obstaculonan pa cu e 
renobacion di espacio den ex edificio di DOOV y 
dor di esey no por a ricibi mas hende. 

Esey a keda soluciona y ta premira cu den dos 
siman of menos lo por cuminsa atende hende cu 
nan CV na sede di Postkantoor na San Nicolas. 

E meta tras di CITGO Desk ta pa centralisa e infor- 
macion y no laga espacio pa otro hende abusa. Tin 
oficinanan cu a lanta y tabata cobra 250 florin pa 
recapacitacion, actonan ilicito cu propio Minister 
Croes a denuncia di biaha. 


Den olgun din CITGO 
Desk ta habri na 
Postkantoor 
San Nicolas 


Tambe tabatin politico cu a anuncia cu ta cuminsa 
cu un desk. Esey no ta yuda ya cu hustamente 
kier tin tur persona disponibel den un solo lugar 
p’asina por combina cada trahador cu e cupo 
habri. 

A haya Arubianonan caba cu actualmente ta na 
Vietnam, Trinidad, Saudi Arabia, Surinam, Qatar, 
etc. cu kier bin bek nan isla natal pa contribui n’e 
proceso nobo aki. 

“Nos mester saca e mihor probecho y pesey mi 
ta conseha tur e interesadonan pa pone e priori- 
dadnan corecto, ta motiva, responsabel, prepara 
p’asina finalmente por tin un stabilidad financiero 
pa bo y bo famia,” Minister Paul Croes a bisa. 



JAruba NauticaC CCuB 

Balashi z/n/, Aruba 
Tel.: (297) 585-3022 Fax 585-0004 
E-mail: aruba_nautical_club@yahoo.com 

General Membership Meeting 


In accordance with the ANC bylaws, we cordially invite all members 
of the Aruba Nautical Club to attend our General Meeting on 
Wednesday September 28, 2016 at 7.30pm. 

Sincerely, 

The Board of Aruba Nautical Club 

DIA MUNDIAL Dl TURISMO 2016 


Ami ta turismo 

Siendo nos pilar economico mas importante, cada un cu ta traha den e industria ta contribui 

den promove turismo pa tur hende! 

IY- 


DTRIWSSRf 


Contribucion na nos economia 

GDP: 4.8 biyon florin pa aña 
GDP per capita: 44.265 florin pa aña 


porte na Belasting 

Turismo ta produci: 

72 miyon florin pa aña na impuesto riba estadia 
23.3 miyon pa aña na impuesto di casino 

Total 95.3 miyon florin pa aña 


Cantidad di bishitante pa ana: 

Bishitantenan "stay-over": 1.224.900 
Bishitantenan via crucero: 607.100 
Candidad di anochinan: 8329.6 
Estadia averahe: 6,8 dia 

Total di bishitantenan (aña 2015): 1.832.000 


Turismo ta crea empleo: 

Mercado laboral: 52.000 

Traha directamente den turismo: 

13.300 empleado 

Traha indirectamente den turismo: 

33.250 empleado 

Total trahando den turismo: 46.550 (89,52%) 


* 


Kico cada turista ta laga atras 

Cada turista ta gasta Afl.1604,80 na Aruba 
Di tur exportacion: 86.22% Di nos GDP: 60.79% 
Total (gross) "tourism receipt" 2.9 biyon florin 


5.1. )■ n TOURISM FOR ALL 

Warlti fcuTsm Day 27 £> 

#tourism4all 


Aruba Hotel & Tourism Association 
Representing Aruba’s Tourism Industry Since 1965 

Minister Michelle Hooyboer-Winklaar: 

Salario di Rector nobo cu kier nombra na Colegio Arubano no ta subsidiabel 


MINISTER Michelle 
Hooyboer-Winklaar a reac- 
ciona riba e noticianan cu 
a sali den medionan di co- 
municacion recientemente 
tocante e aprobacion di 
e Rector nobo pa Colegio 
Arubano. Di acuerdo cu e 
titular di enseñansa, el a 
confirma berdad Gobierno 
a informa SMOA cu e sala- 
rio di e Rector nobo cu nan 
kier nombra na Colegio 
Arubano no ta subsidiabel. 

Minister Michelle Hooy- 
boer-Winklaar a duna un 
splicacion tras di e deci- 
sion akibisando: “Mirando 
cu e candidato cu SMOA 
a selecta no ta cumpli cu 
ley y reglanan existente 
relaciona cu subsidio, mi 
no por duna aprobacion 
p’esaki”. 

Tin un carta cu a sali reci- 
entemente for di Departa- 
mento di Enseñansa riba 
e peticion di SMOA pa 
subsidio cu un conclusion 
negativo. 

Den e caso specifico aki 
e candidato tin 61 aña di 
edad, ta bin di exterior y e 
directiva di scol a ofrece un 
contracto di 5 aña. 

E mandatario ta splica cu 
aunke SMOAtecnicamente 
por nombra e candidato cu 
nan selecta como cu nan ta 
un stichting independiente 
di Gobierno, pero den caso 
cu kier e salario wordo 
paga dor di Gobierno e 
candidato mester cumpli 
cu e ley y reglanan cu Gobi- 
erno a stipula. Uzando otro 
fondonan di e scol pa cubri 
e salario di un Rector tam- 
poco lo ta conforme prin- 
cipionan di bon “corporate 
governance” mirando cu 
e scol ta wordo subsidia 
gran mayoria dor di Gobi- 
erno, nificando cu no lo por 


simplemente kita fondo for 
di otro caminda pa cubri e 
gastonan di salario. 

Minister Hooyboer-Win- 
klaar ta sigui splica cu a 
atende SMOA na mas cu 
un ocasion riba e ley y 
reglanan vigente pa ora di 
nombra un Rector. 

Ta trata aki di loke tin 
stipula den entre otro e 
subsidieverordening, e ley 
y maneho nobo di pensio- 
en, e bezoldigingsregeling 
di onderwijspersoneel y e 
uitzendregeling. 

E titular di enseñansa ta 
enfatisa cu e t’e respon- 
sabilidad di cada directiva 
di scol pa tuma bon nota 
di e ley y di e reglanan ex- 
istente pa ora di nombra 
personal y pa mantene nan 
mes n’esaki. 

Ainda por corda con aña 
pasa SMOA a pasa den un 
situacion similar unda cu 
a firma contracto cu Rec- 
tor Hans Timmermans sin 
cu a consulta cu Gobierno 
prome p’e subsidio. 

Den e proceso aki a re- 
sulta cu SMOA a neglisha 
y ignora varios ley y regla 
vigente pa loke ta suma di 
salario, edad y demas ben- 
eficionan secundario cu no 
ta aplicabel y cu Gobierno 
no ta subsidia. 

Minister di Enseñansa ta 
lamenta cu SMOA den e 
caso aki atrobe no a haci 
su huiswerk prome cu a 
selecta e candidato y no 
a informa Gobierno na 
tempo riba e proceso. 

“Mi ta kere cu por a evita 
di yega n’e situacion aki 
na unda a cana henter e 
proceso cu un candidato pa 
descubri cu e candidato aki 
no ta cuadra cu ni e mane- 
ho ni e leynan stipula. 


Mi ta haya hopi lamentabel 
di apesar di a splica esaki 
varios biaha, nos ta wordo 
confronta cu e situacion 
aki. 

Fuera di esaki, mi ta con- 
venci cu tin candidatonan 
aki na Aruba mes cu si lo 
cumpli cu tur rekisito. 

Nos ta dispuesto, manera 
anteriormente comunica 
cu SMOA, pa traha hunto 
pa yega na un Rector nobo 
cu ta cumpli cu tur rekisito 
y por trece e liderazgo cu 
nos tur ta desea p’e scol”, 
Minister Hooyboer-Wink- 
laar a termina di bisa. 




Awe 27 di september ta Dia Internacional di Turismo y Aruba Tourism Authority ta refleha un biaha mas 
riba e importancia di turismo como vehiculo pa felicidad, pa nos bishitante y comunidad. Aruba a 
celebra turismo e aña aki pa medio di e magno conferencia 'Happiness 360’ cu a brinda e oportunidad 
pa a siña y comparti di pensamento riba e topico aki y hopi mas. 


Ban cuida y proteha nos pilar economico y sigura cu e lo brinda nos futuro generacionnan un bida feliz. 


Feliz Dia di Turismo 


Aruba Tourism 
Authority 

E yegua Escapia a cere bay 

MINISTER di Turismo, 
Otmar Oduber a bin cu 
e briyante idea pa em- 
beyece centro di Oranjes- 
tad cu algun cabai blau pa 
duna honor n’e nomber di 
Paardenbaai. 

Sigur un bunita gesto, pero 
hopi biaha nan hasta a bira 
victima divandalismo, e.o. 
graffiti. 

Pero loke nos no por a 
kere, cu tin hende (?) tin 
suficiente tempo pa lanta 
e cabai cu a haya nomber 
di Escapia, bay cune. Na 
unda, ningun hende no sa. 
Escapia tabata situa bao 
di un mata net na entada 
di Caya Betico Croes, y 
di biaha e pregunta, “no 
tabatin hende por a mira 
hende bay cu e cabai aki?” 
No, pasobra no tin trafico 
den nos caya principal y 
como esun cu a bay cu Es- 
capia, tabatin tur tempo pa 
haci su trabao. 


Auto a bolter den área di Mundo Nobo 



WILLEMSTAD - Chofer 
di un vehiculo a haci mani- 
obra robes cu consecuen- 
cia cu el a pone cu esun 
auto, cu tabata biniendo su 
tras a bay bólter den área 
di Mundo Nobo. 


E chofer aki tabatin suerte 
cu e tubonan cu e no a bay 
dal su curpa den nan. 

Na momento cu Polis a 
yega n’e sitio di accidente 
a surgi un discusion entre 
e dos chofernan cu mester 
a detené un di nan. Polis ta 
sigi cu mas investigacion. 

Julicma School preparando pa renobacion di nan edificio actual 


“TA di lamenta, cu personanan cu no ta den e posicion ni ta na altura 
di tur loke ta pasa, ta sali duna comentarionan, cu unicamente ta trece 
sensacion inecesacio pa nos scol.” 

E cabesante di Juliana School, sra. Paula Croes, como e unico persona 
cu por papia den nomber di e scol aki, a declara ayera merdia, cu na 
luna di juli ultimo, durante un bishita cu representante di buro di Min- 
ister, el a splica cu den pasado durante un bishita di DOW a menciona 
cu e situacion di e gymzaal y e 2 klas nan pega na esaki no ta esun di 
mas optimal. 

E comentario aki tabata algo nobo, debi cu tur hende sa cu Juliana 
College ta rib’e lista pa ricibi un renobacion completo, pero no cu a 
wordo menciona cu e ta den un situacion cu ta trece peliger pa esnan 
cu ta diariamente na e scol. 

Mes ora a tuma actie, y hunto cu DOW a bolbe haci un opname completo 
di e scol, p’asina aki por a ricibi un advies di DOW. 

“Continuamente m’a keda informa di cada stap cu a wordo tuma pa 
nos scol. Si no ta di parti di DOW, ta cu Directie Onderwijs of di parti 
di buro di Minister. 

Dos siman pasa e advies a drenta cerca buro di Minister y mes ora e 
contact a wordo haci, reunion nan a tuma luga na Dienst Publieke 
Scholen (DPS), caminda tur partido a wordo informa di e situacion, 
pero na e mes un momento nan a traha pro-actief y a presenta un plan 
van aanpak mes ora pa e problema cu a surgi. 

Algo cu nos di Juliana School a admira masha hopi mes ya cu esaki ta 
trece cu ne cu nos por verhuis full e scol den herfstvakantie nos dilanti”, 
di acuerdo cu sra. Croes. 

Tambe sra. Paula a informa cu no unicamente a presenta e plan van 
aanpak pa verhuis e scol, sino tambe a informa mes ora cu ta haciendo 
tur e preparacion busca fondo adicional pa por drecha mas scol. No 
unicamente Juliana School sino 6 scol en total. 


“Mi ta bolbe enfatisa, ta berdad cu no ta un noticia nobo cu nos scol 
mester a ricibi un renobacion di basta tempo caba, pero nos mester ta 
realistico y wak e necesidad y prioridad di cada scol. 

Si mi tuma nota di e scol nan cu a wordo haci den e ultimo tres aña 
aki, cual ta basta, mi mester ta di acuerdo cu tur tabata den fase di 
necesidad urgente. 

Awo aki, como cabesante di Juliana School, mi tambe ta bisa cu nos 
ta den e mes un necesidad aki y no por warda mas pero na e mes un 
momento mi ta competamente satisfecho y contento cu e proceso con 
esaki a bay y cu e plannan pa renova e scol completo”, sra. Paula ta 
termina bisando. 

Entrante dialuna 10 di october 2016 Juliana College lo cuminsa na 
localidad nobo na Paradera (Britania), caminda e cabesante hunto cu 
algun docente a bishita e localidad y ta sumamente contento cu esaki. 



Accidente riba Rooseveltweg 

WILLEMSTAD - Diadomingo 
atardi a surgi un accidente riba 
Rooseveltweg entre un auto di 
famia y un Quad. Chofer di e 
Quad a bay dal parti patras di e 
auto y consecuencia di esaki a 
bay bólter. 

E chofer di e Quad a resultá le- 
sioná y ambulance a transportá 
e victima pa policlmica. 

Parlamentario Melvin Tromp 

Fraccion di MEP celebrando 'Halloween' prome cu tempo den Parlamento 


NA momento cu Parlamento a cuminsa trata e ley pa logra reapertura 
di e refineria di San Nicolas, tur hende a nota un cambio radical cerca 
miembronan di oposicion, principalmente esnan cu semper a insisti cu 
nan tin operadornan p’e refineria, pero cu nunca a presenta un solo 
compania cu tabata interesa pa haci esaki. 

“Ora cu scucha intervencion di miembronan di oposicion y e posicion 
cu di ripiente nan a asumi den ultimo dianan, ta algo di cuestiona 
completamente. 

Nos tin por ehempel un Andin Bikker, kende a hunga rol di victima cu 
e no a haya documentonan pa lesa, mientras cu esakinan tabata na 
disposicion henter siman na Parlamento y despues ta falta respet dor 
di bisa cu si pone henter Ministerraad den un oysterizer, nan lo no tin 
mesun experticio legal cu su persona lo tin. 

Aki ta bon pa splica pueblo cu realmente tin poco politico di AVP cu lo 
kier ta den un oysterizer cu Andin Bikker ya cu ta algun luna atras cu a 
trece un experto amigo Mericano cu el a trata di convence Gobierno pa 
paga e homber aki 4 miyon dolar, p’e por haya un compania pa habri 
e refineria di San Nicolas”, segun Melvin Tromp di fraccion di AVP. 
Durante di mesun reunion aki Bikker di DR mester a presenta repre- 
sentantenan di un compania cu lo ta interesa, pero nan no a duna acto 
di presencia ya cu segun Andin Bikker, e hendenan aki tabatin griep. 

Un griep cu nunca mas a pasa ya cu for di e dia ey te aworaki cu Parla- 
mento ta tratando e ley relaciona cu reapertura di San Nicolas, nunca 
mas Bikker a presenta un solo nomber cu lo por a bira un candidato 
importante y real pa logra esaki. 

Miembronan di fraccion di MEP tambe a mustra di ta sostene reaper- 
tura di e refineria, pero a duna e impresion tambe cu ta NAN a logra 
esaki lubidando por completo, cu ta mesun partido MEP di cual nan 
ta forma parti di dje, a pidi Valero pa pone e refineria riba nan lomba 


y bay cu esaki pa Merca. 

Un biaha mas ta bolbe resalta cu fraccion di MEP ta trata di cambia e 
historia politico di henter e proceso aki, caminda nan no un solo aporte 
pa logra reapertura di e refineria y nunca a mustra seriedad durante di 
reunionnan cu tanto e delegacion negociado y Minister Mike de Meza. 
E rol cu fraccion di MEP kier hunga awor ta bolbe confirma e mentali- 
dad cu e partido aki a bin ta mustrando den ultimo añanan, caminda e 
interes pa bienestar di pueblo di Aruba, no ta na prome lugar p’e partido 
aki, ya cu e interes di amigo y famia semper a bin prome cu tur cos. 

E actuacion di fraccion di MEP te cu awor den e reunion aki, ta duna 
nos e impresion cu miembronan di e fraccion geel ta celebrando ‘Hal- 
loween’ prome cu e fecha stipula p’e fiesta aki,” Parlamentario Melvin 
Tromp ta declara. 



STA ta invita tursu miembro pa 

Aprobacion pa participacion na 
manifestacion contra criminalidad na Aruba 


PA medio di e comunicado aki directiva di Sindicato di Trahadornan di 
Aruba (STA) kier a invita tur su miembro y delegadonan pa un reunion 
cu caracter di urgencia. 

Fecha ta diamars 27 di september 2016 na Centro di Bario Tanki Leen- 
dertpa 8:00pm. 

Un solo punto di agenda lo ta bay ta: “Aprobacion pa participacion na 
manifestacion contra criminalidad na Aruba”. 

Directiva ta conta cu presencia di tur su miembro y delegadonan di e 
companianan y sectornan Gubernamental: AAA NV, AGS, Alhambra 


Casino, AMC Unicon, ANSA NV, 

APA NV, Arubus, Arugas, Aruparking, ASAP, ATA, Serlimar, Lotto pa 
Deporte, DOW, Thiel Corporation, Thiel Resources, ALBO, Bohama, 
Bopel, CHS, Arubaanse Wegenbouw, Croon Caribe, Tierra del Sol, 
Felipe Construccion, New India Assurance, Dutch/Divi Resort, Para- 
dise Beach Village, Caribbean Palm Villas Resort, La Cabana, WEMA, 
Fundacion Facilidadnan Depotivo, IASA, WEB Aruba, Hertz Car Rental, 
y Frasa, Astec. 

Bini uno bini tur, boso presencia lo ta altamente aprecia! Ban stop 
criminalidad! 

Center. 


Meteo Aruba 
ta informa tocante 
situacion di tempo 


ACTUALMENTE, Servicio Meteorologico 
ta siguiendo di cerca un area di presion abou 
ubica mas o menos 1300km oost di Caribe. 

Dependiendo con fuerta un hoog riba Atlan- 
tico keda den e siman aki y tambe e dia cu un 
sistema frontal sali for di Merca, esey lo tin 
influencia rib’e sistema tropical su posicion 
relaciona cu Aruba. 


di e regio. Si 
ta necesario lo 
keda den con- 
tacto tambe cu 
National Hurricane 


nos chens 
pa awacero dia- 

huebs pa diadomingo. Unda e miho 
chens lo keda chens ta keda diabierna y 
diasabra. Den e periodo di diahuebs pa dia- 
domingo biento por boltia y lama tambe. 


Dor cu e sistema ta debil ainda y mester desa- 
roya y ta hopi leu, ta dificil pa duna un bista 
exacto ainda. 


Te cu dialuna e indicacion ta cu e sistema 
tropical lo aumenta den forsa y su centro di 
circulacion lo por pasa mas o menos 180km 
noord di Aruba den comienso di weekend. 

Te ainda ta parse cu e sistema tropical aki por 
haci e aire mas humedo y instabil y aumenta 


Ta avisa pueblo pa keda pendiente pa boletin- 
nan oficial di tempo di Gobierno via Meteo 
Aruba. 

Servicio Meteorologico di Aruba ta den con- 
tacto cu diferente otro servicio meteorologico 


Un proximo aviso tocante e situacion di tempo 
tropical lo wordo emiti mayan entre 11:30am 
- 12:00pm. E bolentinnan di prensa relaciona 
cu e sistema tropical ta wordo haci den coor- 
dinacion cu Minister di Transporte O. Oduber, 
Ministerio di Asuntonan General M. Eman. 



Minister Paul Croes: 


"Rebaho di desempleo bou di 
hubentud ta keda mi meta 


Mas participacion di hobennan riba e mercado laboral ta 
nifica un aumento di productividad. 

Un aumento di productividad automaticamente den 
desaroyo economico pa bo pais. 

Cu e balor agrega cu hobennan ta trece n’e mercado esaki 
lo nifica cu lo tin mas placa den circulacion, mas entrada 
pa caha di Gobierno y mas comercio. 

Programanan manera Expo Labor, Ban Traha, Refinery 
Certification Program, Online Vacature bank y DPL Ar- 
beidsbemiddeling ta ehempelnan di formanan cu empleo 
bou di hubentud ta keda stimula. 

“Mi ta premira un caida mas grandi pa 2017 pa locual ta 
desempleo bou di hobennan na Aruba. Locual mi ta mira 
ta cu tin mas hoben cu ta sigui scol locual ta positivo. 
Entre 2013 pa awor nos a mira un reduccion den e cifra di 
desempleo bou di hubentud y esaki nos lo sigui impulsa 
esaki”, Minister Paul Croes a indica. (23.6% - 2013/ 
22.5% - 2014 / 18.2% - 2015). 

Minister drs. Paul Croes ta kere cu e aspecto social cu 
kizas ta un estorbo pa hopi hoben mester wordo poni 
atencion riba dje. Den preparacion pa un programa nobo 
lo pone mas enfasis riba e parti social p’asina facilita mas 
hoben na trabou. 


Desempleo bou di 
hubentud na aña 
2008 tabata 28%. 
(cifra Censo2008). 
Na 2015 esaki ta na 
18%. 


“MAS participacion di riba e mercado, 
hobennan cu no continua cu nan estudio 
of termina nan estudio ta keda mi meta 
principal. 

Como Minister di Trabou un termino 
central den mi maneho ta par- 
ticipacion. Tur iniciativa cu 
mi bin cune ta cu esaki na 
mente. 

Trabou ta dunabo sta- 
bilidad financiero, opor- 
tunidad pa desaroya 
bo talentonan, crea un 
network mas amplio 
y crece como individ- 
uo”, Minister drs. Paul 
Croes di Trabao a in- 
forma. 

TEDxAruba 2016, a surpasa tur espectativa! 

Educacien, cultura y meditacion, 
hermentnan pa logra exito den bida 



TEDX Aruba 2016 a resulta un exito grandi, 
specialmente si tende e comentarionan di es- 
nan cu a presencia e evento importante aki y 
cu tambe a wordo sigui via internet na varios 
parti rond mundo. 

E evento TED, conoci rond mundo, na Aruba 
a wordo parti den tres sesion y a conta cu par- 
ticipacion di 9 orador local y internacional den 
e sala principal di Cas di Cultura. 

TEDx Aruba 2016, t’e di dos edicion di TEDx 
cu a wordo organisa na Aruba. Prome Minister 
Mike Eman a participa como orador na TEDx 
Binnenhof, na Den Haag na 2014 y a resulta 
den un exito rotundo. 

Despues di e experiencia ey, riba su sugerencia, 
a cuminsa e trabounan pa mira si por a trece 
un evento asina Aruba. 

Organisadornan di TEDx a resulta di tabata 
sumamente interesa den Aruba. 

TEDx Aruba 2016 a tuma lugar diabierna 
ultimo y e publico a disfruta for di oranan di 
mainta caba di algun orador excelente. 


E.o. di e hoben orguyo Arubiano Sarah-Quita 
Offringa, Arthur Woods cu a papia di e ‘super 
power ‘ tur hende tin y e dama di “zero waste” 
Andrea Sanders. 

Despues a sigui cu oradorna cu a enfoka riba 
inovacion. 

Maurice de Hond sigur a captiva cu su discurso 
titula: “What if we educate our children for the 
future and not the past?” 

De Hond a papia di e generacion di su mayor- 
nan di cual un gran mayoria no a finalisa scol. 
E mes tabata un di e promenan den su famia 
pa studia y gradua na Universidad, mescos cu 
su yiunan mas grandi. 

Sinembargo el a sinti e necesidad grandi pa 
propone un cambio den e sistema educativo 
na momento cu el a realisa cu su yiu di mas 
chikito, cu a nace na 2009, mester bay e mesun 
scol cu su yiunan mas grandi a bay 37 aña pasa. 

“Mundo a cambia hopi e ultimo 20 añanan. E 
generacion di awe ta un otro tipo cu e genera- 
cion prome cu nos. 


Mi mester prepara mi yiu pa futuro y no pa 
pasado,” de Hond a splica e publico. 

Basa riba e pensamento ey a diseña un con- 
cepto di educacion nobo, unda cu e muchanan 
ta wordo educa basa riba nan nivel y loke nan 
ta gusta, nan habilidad. 

Esaki ta haci cu nan ta studia cu mas gana, na 
ora y e dianan cu nan kier, y cu mas exito. Ya 
caba tin 8 mil di e scolnan aki rond mundo y 
Aruba un biaha mas lo cana dilanti den region, 
ora cu na september, 2017 cuminsa cu 5 di e 
tipo di e scolnan aki na Aruba. 

E orador local Indra Zaandam a lanta hopi 
emocion, papiando cu orguyo di Aruba y su 
cultura. Mescos cune, e ta sinti, tin hopi hoben 
y adulto cu tin hamber pa siña mas di “nos 
cultura”. 

Y asina tin hopi hende den nos comunidad cu 
t’e “rockstarnan” of e heroenan di informacion 
cultural, y a menciona e.o. Ramon Todd Dan- 
dare y Des Croes (di BNA). 

“Mi ta hopi orguyoso di Aruba y no tin nada di 
“Islas Inutiles” manera el a wordo yama den 
pasado. Nos tin hopi cos y hopi experto. No 
tin nada pa kibra nos. Ta increibel con nos ta 
crece den un mundo asina compleho.” 

Den un forma hopi emocional el a finalisa su 
discurso recordando un mentor di dje tempo 
cu el a traha na Parke Arikok, Agapito Gomes 
kende a fayece diarazon ultimo. 

“Cu fayecimento di Agapito hopi informacion 
a bay sin cu e por a wordo comparti. E ‘peptalk’ 
aki ta pabo Agapito,” el a finalisa bisando. 

E ultimo orador tabata Susan Piver, un per- 
sona kende nunca a caba su scol, a traha como 
waiter, bartender y taxista. 

Pero awe, danki na su lucha den bida, ta un 
“bestseller author” di 9 buki. “Esaki despues di 
un periodo largo cu mi a sintimi perdi. 

Pero danki na meditacion mi a supera e 
momentonan di duda y a publica mi prome 
buki (Preguntanan cu mester haci prome cu 
casamento) cual a bira un bestseller instanta- 
neamente. 

Con el a logra yega asina leu? Na momento cu 
e tabata perdi, el a topa cu su maestro, kende 
a introduci’e den meditacion. 

“El a siñami sinta keto y scucha mi rosea. Ora 
cu mi a logra haci esaki pa un ora largo, mi a 
cuminsa scucha mi pensamentonan, sinti y 
mira e magia di e cosnan bunita di bida. 
Despues di esaki mi a scirbi mi prome buki,” el 
a bisa su publico. 

E atardi a finalisa cu e presentacion di canta- 
autor Levi Silvanie, acompaña pa guitarista 
Sergio Jansen, cu su famoso cancion “Djis mi 
mes”. 

IT Managerdi Bureau Innovatie ir. Marlon Kock: 

Aruba ta haya un Mobile Tech Lab pa pasa na scolnan 

Anuncio haci durante TEDx Aruba 201 6 



TEDX Aruba 2016 a inicia den 
un forma tremendamente positivo 
ora cu, ademas di anuncia e pre- 
mio BIC di OCTA Innovation cu 
TEDx Aruba 2015 a gana, tambe 
a keda informa for di Brussels cu 
e organisacion di Overseas Coun- 
tries and Territories ta bay facilita 
e fondonan pa un Laboratorio 
Tecnologico Mobil pa Aruba. E 
obhetivo ta pa hiba e ‘Mobile 
Tech Lab’ aki na diferente scol 
secundario; similar na loke e Bib- 
liobus ta conoci p’e na scolnan 
basico. Di e manera aki ta expone 
hobennan un poco mas n’e topico 
di tecnologia y inovacion. 

Inmediatamente despues di e an- 
uncio, durante TEDx Aruba 2016, 
ingeniero Kock a duna un pre- 
sentacion caminda a duna varios 
detaye importante di e proyecto 
cu ta inicia dentro de poco. E 
proyecto ta ensera e transforma- 
cion di un container di carga den 
un ‘Mobile Technology Lab’, cu lo 
conta cu 3D printers, laser cutters, 
iPads, computer y paketenan pa 
siña muchanan mas di electronica 
y e ultimo tecnologia ey ‘fo. 

Na cuminsamento di aña, Bureau 
Innovatie a entrega un peticion na 
OCTAInnovation, un sub division 
di Association of the Overseas 
Countries and Territories di Union 
Europeo, pa financiamento di un 
Mobile Tech Lab. 

E ta un posibilidad cu ta existi 
pa islanan den Union Europeo. 
Na augustus OCTA Innovation 
a informa cu e peticion a wordo 
acepta y cu e Mobile Tech Lab lo 
bira un realidad na Aruba. 

E proyecto di Mobile Tech Lab ta 
conecta na e programa nacional 
di Traimerdia/Nos Atardi cu ta 
brinda muchanan actividadnan 
positivo despues di scol. 

E plan ta pa pone e Tech Lab na 
cada pa un periodo di 2 siman 
caminda lo expone studiantenan 
den e programa na tecnologia 


nobo y yuda nan 
e capacidadnan 
practico cu nan 
mester tin pa en- 
frenta e retonan 
den futuro. 

Despues di 2 si- 
man, e Tech Lab 
lo move pa un 
otro localidad di 
Traimerdia/Nos 
Atardi p’asina 
yega den con- 
tacto cu mas stu- 
diante. 

Inicialmente e 
Tech Lab lo move 
rond pa un peri- 
odo di un aña y 
mey. 

Durante e 2 si- 
man menciona, 
studiantenan ta 
haci diferente 
tarea practico. 

A scirbi un cur- 
r i c u 1 u m p a 
muchanan mas 
hoben (entre 6 
y 12 aña) y un 
otro pa studiantenan mas grandi 
(12-16 aña). 

Studiantenan lo siña traha cu e 
3D printers y print cosnan funcio- 
nal cu nan por hiba cas mesora. 
Tambe ta bay siña traha cu laser- 
cutters, p.e., nan lo por ‘grafeer’ 
nan nomber riba un pida palo 
recicla of cover di nan telefon. 
Studiantenan cu ta mas grandi por 
siña programa computer y haya 
tareanan cu un dificultad un tiki 
mas halto. 

En total, studiantenan lo tin hopi 
interaccion practico y divertido cu 
e Tech Lab durante 2 siman. 

E meta di e Tech Lab ta pa: 1) 
Expone hobennan na tecnologia 
nobo, riba un manera practico y 
recreacional; 2) Siña hobennan 
con pa traha cu e tecnologianan 


aki p’asina nan por domina esaki 
den futuro; 3) Siña hobennan e 
capacidadnan di ‘critical think- 
ing’ y ‘problem solving’; 4) Siña 
den practica loke hopi biaha ta 
wordo siña solamente den teoria 
na scol; 5) Siña hobennan traha 
hunto pa resolve problema; algo 
cu ta crucial pa futuro y 6) Siña 
hobennan comunica cu otro, ex- 
presa nan mes. 

Na final loke Bureau Innovatie, 
un departamento di Ministerio 
di Asunto General, Inovacion, 
Ciencia y Desaroyo Duradero bou 
direccion di Minister President 
Mike Eman, kier logra ta pa hisa e 
conocemento cientifico mey-mey 
di nos hobennan. 

Creando un generacion di studi- 
antenan cu un mihor compren- 
sion di ciencia y tecnologia y cu 


ta ekipa cu e capacidadnan nece- 
sario pa afronta e cambionan den 
tecnologia den futuro. 

“Si esaki bira un realidad, nos ta 
premira cu studiantenan lo presta 
mihor na scol, specialmente den 
e temanan ‘scheikunde, natu- 
urkunde y wiskunde’. 
Principalmente dor di e manera 
practico cu nan lo siña esaki den 
e Tech Lab,” asina Marlon Kock 
a splica. 

Den e simannan benidero, segun 
cu e proceso oficial di e otorga- 
mento ta wordo finaliza, Bureau 
Innovatie lo comunica mas di e 
Tech Lab via un website unda 
hende por lesa tur informacion di 
un manera masha transparente. 
Tambe ta bay continua aserca 
diferente partners p’asina, hunto, 
haci e proyecto aki un joya sos- 
tenibel pa Aruba. 

Forma pa musiconan Cubano y Arubiano 

Havcma Ensemble, bao 
direccion di Cesar Lopez a 
haya un tremendo acogida 




HAVANA Ensemble bou di liderasgo di Cesar Lopez a 
ricibi un tremendo acogida durante di e Caribbean Sea 
Jazz Festival. Bo por a mira hopi persona local y tambe 
turista disfrutando di nan musica unda cu diferente 
cantica a wordo toca cu tabata moderno y clasico. 

E musiconan Cubano aki ta riba un nivel super halto cu 
sigur a wordo refleha durante e festival aki. 

E aña aki Minister Otmar Oduber tabata di bishita na 
Cuba unda cu a logra firma un MOU entre Aruba y Cuba, 
den cual a palabra pa traha y colabora riba diferente 
tereno manera agricultura, turismo, transporte y cul- 
tura. Den combersacion cu Vice Minister di Cultura di 
Cuba a bin un palabracion pa trece un banda den e caso 
aki ‘nan orguyo’ Cesar Lopez y Habana Ensemble Aruba. 
Di banda di Ministerio ta sumamente satisfecho cu esaki 
a logra. Palabra di elogio ta bay pa organisadornan di 
CSJF cu a ricibi e oportunidad aki cu man habri y a 
facilita e banda aki den nan forma di toca y tur loke cu 
nan tabatin mester den e aspecto musical. 

Pues sigur palabranan di elogio ta bay p’e oragnisacion y 
Ministerio cu a colabora hunto pa por a brinda e publico 
diverso un oportunidad di conoce y scucha Cesar Lopez 
y Habana Esemble. 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 26 Sep, 2016 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.33 

1.35 


1.37 

Zwitserse frank 
(per 100) 

CHF 

183.74 

184.46 


185.26 

Pond sterling 

GBP 

2.23 

2.28 


2.34 

Japanse yen 
(per 10.000) 

JPY 

175.73 

177.33 


179.12 

EURO 
(per 100) 

EUR 

198.77 

200.58 


202.60 

Deense kroon 
(per 100) 

DKK 

25.92 

26.64 


27.44 

Noorse kroon 
(per 100) 

NOK 

20.96 

21.68 


22.48 

Zweedse kroon 
(per 100) 

SEK 

19.86 

20.58 


21.38 



5 Detencion 
pa tiramento 

WILLEMSTAD - Diadomingo mardugá alrededor di 
04.40’or, Central di Polis a ricibi yamada di tiramento 
cu tabata tuma lugar den Lindberghweg na altura di 
un diskoték. Inmediatamente a dirigi algun unidad n’e 
sitio. N’e sitio Polis a bin topa 4 cashi di bala riba caya. 
En conexion cu esaki, un unidad di mantencion di órden 
a sigui chofer di un scooter, e hómber T. J.E. naci na Cór- 
sou di 23 aña di edad, cu posiblemente tabata envolvf 
den e tiramento, cu a bin accidente den Zeelandia. 
Continuando cu e investigacion, Polis a detené e hóm- 
bernanJ.A.M. (25)yN.E.M. (22),ámbosnacinaCórsou 
y tambe e damanan M.I.B (22) y E.J. de P. (22) naci na 
respectivamente Republica Dominicana y Córsou. 
Despues di a presentá e quinteto dilanti di un Fiscal 
auxiliar, a ordená encarcelamento di T.J.E., mientras e 
otro 4 sospechosonan por a bay cas. No a topa cu e arma 
di candela cu a keda usá den e caso aki. Investigacion 
ta continuá. 

Xpresa DO mes 

Parlamento y academic 


APRECIABLE redactor permiti mi un es- 
pacio den bo matutino pa mi por trece algun 
punto dilanti cu mi no a mira (lesa) of tende 
di ningun angulo. 

Ta duelmi hopi y hopi otro tambe cu miem- 
bronan di nos Parlamento cu a worde eligi pa 
haci un trabau pa JUDA educa e pueblo trece 
nos pais Aruba den progreso. 

E pueblo ta eligi hende studia, supuestamente 
academiconan. Durante aña largo den pasado 
tabata tiponan cu a bay den eleccion pa haya 
un posición den Gobierno y garantfa pa un 
bon pensioen, pero no a logra nada pa por bisa 
cu tabata bal el a pena cu ta na bienestar di e 
pais Aruba, locual cu si a pasa cu nan salario 
si a worde poni den un schaal cu no por worde 
mishi cune, pero solamente mehora. 

Mescos cu e ambtenaar a worde regla bon cu 
tur sorto di benefico cu otro den en sector priva 
nunca lo no haya. 

Wel ta nos Parlamentarionan nos tin berguen- 
sa di nan, bisti bachi cu dashi shimi largo cu 
sombre ora tin mester no ta haci nan Meneer 
of Mevrouw, pasobra nan no ta comporta nan 
mes manera tal. 

Den Parlamento un miembro tin Derecho 
pa Vrijspraak pero decencia ta cu uno no tin 
mester di usa palabra malo of insulente contra 
otra. 

Pakico Parlamentario ta haya extra vergoed- 
ing pa nan ta bon bisti??? Pasobra nan por ta 
un ehempel y specificamente den nan com- 
partacion y nan vocabulario, uno cu ta tira 
cu lodo ta laga sa di unda y ki sorto di klasse 
(persona) e ta. 

Un Parlamentario mester traha den Parla- 
mento y no 2 of 3 biaha pa siman tene rueda 
di prensa cu pregunta of insinuación cu ta bira 
mas bien un instigación, e pueblo a cuminsa 
worde instiga contra otro y nacionnan den 
añanan 50. 

For di e tempo ey te awor tin tanto yiunan di 
tera a bay studia afo y bin cu titulo di Mr. Dr. 
Drs. Ir. Ing y tanto otro titulo, pero en general 


nos no ta mira mucho cambio den comparta- 
cion di e pueblo, y e supuesto politiconan no a 
keda atrás nan a keda cu e mes un oud DORPS 
politiek. 

Scucha hende y trece cos bieu dilanti NO ta 
politiek, bo mester sa con pa hinga politiek. 
HET MOET EEN POLITIEK SPEL BLIJVEN. 
Instiga un pueblo pa bo por haya votos durante 
eleccion ta sushedad no politiek. Tur semper 
y esaki lo no cambia nunca, ni mas cu nan ta 
priminti’e cu huramento, cu lo tin hende cu 
lo purba of haci nan mes culpable na enrica 
nan mes. 

UN PUNTA DEDE pasobra tin tres ta punta 
ariba bo mes. Awor cu un Parlamentario kier 
a trece un cambio den leynan di Aruba pa 
derecho pa homosexualnan nan a hera kite 
sunu. 

E tin TUR derecho pa haci esey y e tabatin e 
curachi di haci esey tambe. Pakico tanto Poeha 
tocante esaki mi no por comprende, unda 
e academiconan a keda cu nan sabiduria, e 
mester a bira un discusion sanamente den Par- 
lamente OM HET POLITIEK SPEL TE SPELEN, 
y no den corant. 

Si Pastor y tur religioso kier agredi den cor- 
ant so it be laga nan bin cu un comisión pa 
bin papia cu Parlamento, ta NAN derecho y 
obligacion pa protega nan siguidornan di un 
Sodom en Gemora manera nan ta mfre. 

Homosexualidad NO ta un Derecho Humano 
ta un excogencia di forma di biba, hopi prome 
cu Christo tabatin homosexualidad y despues 
den e tempo moderno di e Pharao nan tabatin 
un of dos homosexual den nan servicio pa ora 
nan tin mester di cumpli cu nan deseonan y 
sintimento mescos cu e Reynan tambe tabatin 
nan harem. 

Pakico mester a instiga e pueblo pa bay den 
marcha, cu no a sirbie pa nada. Pa mustra 
mundo cu bo ta stima Dios? Aki na Aruba nos 
tur ta stima y adora Dios. Aruba ta casi 95% tin 
e religión Christiano, Catolico tabata prome y 
despues e Protestantnan a bin. 


Y aki mi ta haya cu Gobierno a faya. Pueblo 
Arubiano cu tin siglos e norma y cultura cu di 
matrimonio mester ta entre Homber y Muher, 
y specialmente cu awor nos por yama nos mes 
un NACION di apenas 120,000 habitante, laga 
un referéndum tuma lucar. 

Naturalmente e ta bay costa placa, pero e tin 
su fruta, pasobra nos loke ta ruman di otro sin 
odia otro. 

No tin ningun LEY of Tratado en mundo cu por 
obliga un PAIS of NACION pa pone un ley pa 
acepta matrimonio entre dos hende di mesun 
sexo. Si un pareha di e mesun un sexo kier pro- 
teha su mes pa bienes of pensioen despues di 
norte di un di nan e caminda ta habri pa cana 
bay un abogado y notario, aki no tin nada di 
aber di bisa: Ley pa uno Ley pa tur. Cada uno 
ta busca locual ta combina nan, ora hende 
ta casa cu hopi propiedad nan tambe ta casa 
Buitengemeenschap van Goederen. 

Mi no a specifica homosexual y lesbiana, nan 
tur dos ta homosexual, nos como Christian 
no mag di odia of discrimina ningun hende. 
Un homo a escogi pa biba asina y nos tin pa 
respéte mescos cu esun cu no kier casa of cu 
nos kier tin yiu, además cuanto di nos no tin 
un den nos famia. 

Tin famia cu tin mas cu uno den famia of tin 
ruman asina, tin hende casa cu yiu cu kier 
biba tog un bida dubioso, hopi biaha un amigo 
homo ta mas fiel cu un cu ta casa. 

Tratado na otro pais no necesario mester 
worde acepta aki na Aruba, na Europa nan 
tin otro pensamento y esey tambe ta worde 
respeta. 

Hopi biaha bo ta tende na radio y grito den 
combersacionnan nos mester keda manera 
antes, ta bunita, pero tur hende kier un airco 
den cas y auto cu airco. Pero ningun hende 
kier tuma e curashi di cuminda otro riba caya 
of den tienda, masha poco bo ta mira uno ta 
yuda otro si no tin placa envolvi, famia no 
por yuda otro mas di corigi nan yiu corda nan 
prohimo e Aruba dushi tera a bay perdi y Par- 
lamentarionan ta yuda den esey. 

Rotary Club of 
Aruba tambe a 
forma parti di e 
beach clean di 
Aruba Reef Care 
Foundation 


DIA 25 september ultimo, Aruba Reef Care Foundation 
a organisa un biaha mas su beach clean project. 

E aña aki Rotary Club of Aruba tambe a forma parti di 
esaki hunto cu su partner club, Rotaract Club of Aruba 
y e futuro miembronan di Interact Club of Aruba di 
Schakel College. 


Diadomingo mainta a cuminsa bon tempran n’e famoso 
anker cora na San Nicolas. 


Rotary Club of Aruba a scoge pa haci Bachelor’s Beach 
limpi. A yena un truck grandi di Bon Bini Cargo cu 
saconan di sushi yena cu plastic y otro material sushi 
cu a wordo recogi riba e beach. 


Despues di e mainta activo aki, e famia di Rotary Club of 
Aruba a tene un fellowship chiquito na Rodger’s Beach 
p’asina refresca e curpanan y cuminsa un siman nobo. 


Rotary Club of Aruba kier a gradici tur e miembronan di 
Rotary Club of Aruba, Rotaract Club of Aruba y Interact 
Club of Aruba cu a bin yuda cu 
e beach clean up. 

Un danki specialmente ta 
bay pa Aruba Reef Care 
Foundation cu ta organisa 
proyectonan valioso p’asina cui 
da nos beachnan. 

# Contá den Parke': Bon trabou di 6 autor 


WILLEMSTAD - Diadomingo 
atardi a tuma lugar durante di 
e ora di e circulo di lesamentu 
presentacion oficial di e buki 
nobo ‘Contá den Parke’. 

Ta trata aki di un buki cu 6 
cuenta scirbi pa autornan: Mar- 
garet Justina-Janse, Richeline 
Martina-Joe, Mariano Heyden I, 
Reyna Joe, Vali Leonora y Shur- 
minia Martina-Rafael. 

‘Contá den Parke’ ta pa tur edad, 
nobo nobo y presentá cu amor pa 
gustadornan di bon storia. 

E buki a bira un realidad pa cele- 
brá 10 aña lesamentu den Bright 
World Park tur diadomingo at- 
ardi for di 17 di séptémber 2006. 
Esaki a bira un encuentro se- 
manal caminda lesamento y 
contamento di storia ta central 
den un ambiente social. 

E lesamentu semanal no ta pa 
mucha so. Pa hende di tur edad 
e ta resultá di ta algo necesario 
y importante, bon pa desaroyo 
di muchanan cu ta bay skol y 
tambe e ta un bon manera pa 
kibra soledad y isolacion social. 
Tin basta mayor cu testimonio 
di con nan yiu a bay dilanti na 
skol lesando den e circulo di lesa- 
mentu riba diadomingo atardi 
den Bright World Park. 

Iniciador di e circulo di lesamen- 
to y e trecementu hunto di autor- 
nan p’e buki nobo cu ta Reyna 
Joe ta bisa cu e ta hopi contento 
cu e autornan cu a aceptá e reto, 
pasobra nan contribucion na 
mundo lesadó ta mucho mas 
grandi cu nan mes por imaginá. 
‘Y esaki ta un reto pa stimulá 
no solamente e autornan aki, 
pero pa mas hende scirbi y den 
e idioma cu nan mes ke’, segun 
Reyna Joe. 

Autornan den ‘Contá den Parke’ 
ta Margaret Justina-Janse un 
mama, esposa, profesional den 
su trabou diario y empresario 
cu a scirbi su promé cuenta: “E 
muchanan cu no gusta peña” 
cu ilustracion di Sullivienne 
Cornelio. 


Dr. Richeline Martina-Joe ta 
scirbi poesia y cuenta córtico. 
E ta gusta conta tocante di ex- 
perencianan den bida diario, 
di hendenan comun cu nos tur 
por reconocé nos mes den nan 
y siña hopi for di nan. ‘Mami su 
corona!’ ta un inspiracion recien 
di dje. 

Mariano Heyden I ta periodista y 
presentadó di programa y noticia 
na Córsou, cu su bida diario ta 
consisti di scirbi y scirbi y papia 
ypapia. 

E ta un hende cu ta promové 
bon uso y scirbimento corecto 
di Papiamento. ‘Chito cabrito 
orea duro’ ta su promé cuenta 
pa mucha. 

Rejma Joe ta un autor intemacio- 
nal y den su trabou profesional 
e ta e.o. scirbi texto pa cliente 
pa vários ocasion. E ta lesa tur 
dia y su iniciativa cu t’e circulo 
di lesamento di tur diadomingo 
atardi ta su pasion. Titulo di su 
cuenta ta ‘Mes wapu cu Albro’. 
Vali Leonora ta un persona cre- 
ativo cu ta expresá esaki den su 
arte y trabou. Su tata semper a 
cumpra buki p’e y su rumannan 
ora nan haci aña y e y su ruman- 
nan ta lesadó ferviente. 

E placer y desaroyo cu lesamento 
a dun’e, e kier promové scirbi- 
endo pa otro lesa. Su cuenta ta 
‘Chana e mucha cu stima laman’. 
Shurminia Martina-Rafaél BBA 
ta un muher luchadó, mama, es- 
posa, profesional den comunica- 
cion, poeta, pensadó y inspiradó. 
Pa por cumpli cu tur e rólnan aki, 
e ta usa su creatividad, su pasion 
pa expresion y su forsa interno. 
Su cuenta ta ‘Princesa Shekinah 
y su amiga Nina’. 

Deseo ta p’e buki nobo aki alegrá 
y inspirá hopi lesadó. Por haña 
mas informacion di ‘Contá den 
Parke’ riba facebook: https:// 
www.facebook.com/Lesamen- 

tu.ta.dushi y e buki ta obtenibel 
pa aworaki via di info(a)bright- 
worldpark.com óf via telefon 
672 8899. 

Elogio pa dos Hoben 

Maria Victoria Acosta y 
Denrick Wouters 



DIASABRA ultimo, 24 di september 2016, 
Quota Club Aruba cu e Proyecto di Quota su 
campaña anual Siman di Kibra Silencio por wak 
atras riba un siman super exitoso! 

E aña aki atrobe, Quota club Aruba ta hopi agra- 
decido na, SVb San Nicolaas, Aruba Hearing 
Institute y Oduber & Kan cu a contibui y pone 
nan facilidanan y experticio disponibel pa un 
biaha mas, ofrece e testnan gratuitamente na 
pueblo en general. 

Por a tuma nota cu na cada post tin nos miem- 
bronan di Quota Club Aruba, cu boluntari- 
amente ta haci esaki na bienestar di nos com- 
munidad. Tambe nos ta gradici tur instancia cu 
semper ta contribui y coopera cu Quota Club 
Aruba. 

Hasta un localidad a ofrece mas cita p’e siman 
benidero pa gratuitamente ofrece e testnan, 
debi n’e interes cu tabatin. 

Evaluacion haci ta indica cu un promedio di 
120 persona a haci uso di e oportunidad pa test 
nan oido. Resultado en general no ta dje bon 
ey, lamentablemente. 

Mas cu mitar di e clientenan, di un forma of 
otro tin problema cu nan oido. 

Sra. Ivy Simon-Hernadez, Service Director con- 
huntamente cu sra. Laurel Romijn, represent- 
ante di SVb San Nicolas, y miembro di Service 
Comittee, sra. Mariela Nava-Figaroa, apresenta 
en breve e resultado di participantenan di e Si- 
man di Kibra Silencio; en general e resultado 
na tres localidad cu a haci e testnan di oido 


durante di Siman Kibra Silencio ta constata cu 
tin un problema hopi serio cu e cuido di oido. 
Algun cifra di e resultadonan duna n’e diferente 
intancianan, ta alarmante y den un proximo co- 
municion nos lo tin mas informacion specifico 
p’asina por haya un idea. 

Hasta tabatin tin caso di un hoben porcierto 
basta jong di edad cu ya perdida di oido a wordo 
constata y cu ta indica mayornan tin cu ta mas 
consciente di nan yiunan p’esey! 

Den e categoria di hende grandi, zonido di 
trabou of constante cu ya a bira un custumber, 
tambe ta un factor grandi n’e perdida di oido y 
bastante persona lo tin cu bay uza un aparato 
pa nan oido. 

Esey ta mustra cu ainda Quota Club di Aruba tin 
trabao pa haci pa concientisa nos comunidad y 
nos pueblo di Aruba cu e peliger di zonido duro 
y tambe zonido duro continuo, ta haci su efecto 
y tin resultado hopi negativo!! 

Den evaluacion ta sali na cla tambe cu porcen- 
tahe di interes pa bin haci test di oido serca e 
hobennan ta masha minimo. 

Quota ta preocupa vooral, pa nos hobennan, 
pasobra mayoria no ta consciente cu sonido 
mucho duro pa tempo largo ta haci daño y 
hopi di nos hobennan ta gusta scucha musica 
demasiado duro sin realisa kico esey kiermen 
pa ora nan ta mas grandi. ”Hoben, Ta Bo Oido, 
Cuide” 

Hobennan elogia: Denrick Wouters v Maria 

Victoria Acosta. 

Diasabra presente n’e clausura tabata, tambe 



e dos hobennan, Maria Victoria Acosta y Den- 
rick Wouters kendenan tabata nos caranan cu 
e mensahe pa nos hobennan riba nan banner 
nobo. 

Quota a clausura e Siman di “Kibra Silencio” 
cu un toke especial pa duna elogio y aprecio 
na dos hoben, cu a contribui cu Quota su cam- 
paña y cual nos ta reconoce awe tambe e gran 
contribucion p’asina aporta n’e campaña di 
concientizacion “Cuida Bo Oido. 

Ya manera cu a ser menciona na comienzo di 
e campaña, durante di nan exitoso FunWalk, 

Quota Club di Aruba ta hopi orguyoso di pre- 
senta nan bunita banner cu dos hoben como 
modelo cu na un edad hopi jong den nan bida 
a enfrenta deficiencia auditiva y a acepta pa 
aporta p’e causa di Cuida Bo Oido. 

MAYORNAN CONCIENTE 

N’e ocasion aki, sra. Gloria Vega, mama di 
Maria Victoria Acosta y sra. Liliana Wouters, 
mama di Denrick Wouters a hiba palabra, 
compartiendo e experencia cu nan yiunan cu 
a haya nan mes cu e deficiencia auditiva na un 
cu nan a pasa aden. 

Sra. Gloria Vega, mama di Maria Victoria a hiba 
palabra contando e storia p’esnan presente y 
su mensahe positivo ta pa mayornan, nunca 
no neglisha bo yiu; tuma tempo, observa y no 
descurasha ora bo yiu tin un problema,, sigi 
perserva pa bo por brinda bo yiu e oportunidad 
unico den bida, biba feliz, biba conciente cu 
Cuido di Oido. 

Mester 
bisa cu 
ta y a 
for di 
chiqui- 
to Den- 
r i c k a 
contribui 
cu Quota, y 
ta riba Quota 
su brochurenan 
for di tempo e 
ta chiquito te cu 
awor. 

Maria Victoria 
Acosta y Denrick 
Wouters, y nan 
querida sra. mama 
a ricibi un regalo 
y un bunita recu- 
erdo di Quota Club 
Aruba. 

Presentacion haci 
pa sra. Ivy Simon- 
Hernandez, Service 
Director, sra. Gwen- 
deline van Trikt- 
Rojer, Presidente y 
e miembronan di 
Quota Service 
Committee 
y miembro- 
nan di Quota 
Club Aruba 
presente. 


Quota Club Aruba, ta sumamente orguyoso y 
ta aprecia cu e mayornan di ambos hobenan a 
comparti nan storia y tambe a duna permiso na 
Quota Club Aruba pa comparti e storia na nos 
comunidad. 

Un palabra di elogio y gradicimento na ambos 
mayor cu a sa di tuma e interes y cuido atento 
y asina percura pa busca tur manera pa yuda 
nan dos yiunan, cada un cu nan caso individual 
y diferente, pero cu awe nan ta hobennan feliz 
y cu por celebra e hecho cu nan tin nan oido, 
gracias na nan mayoranan cu no a neglisha nan 
y haci hopi esfuerzo p’e bienestar di nan yiunan. 


Durante e celebracion aki, e mesun hoben Den- 
drick Wouters a presenta un tremendo show di 
salsa y hunto cu su pareha di baile, y nos por a 
goza di un show di kita sombre. 


Tambe sra. Liliana Wouters, mama di e hoben 
Denrick Wouters, ta conta e storia di su yiu, 
Denrick Wouters. 

Especialmente, Derick cu ta for di chikito el a 
haye confronta cu e experencia di deficiencia 
auditivo. 

Mama di Denrick, sra. Liliana a conta cu e 
nunca a give up y a sigi busca tur posibilidad 
pa su yiu, pa Denrick, tambe tin e mesun opor- 
tunidad mescos cu tur otro mucha den bida 
y asina por desaroya su mes den un persona 
optimalmente: “Mi a sigi perserva pa Denrick 
tin un bon futuro! Na unda e tambe por goza 
di tur cos cu loke bida ta ofrece, su enseñanza, 
su estudio, y su desaroyo personal como hoben 
den comunidad.” 

Quota Club Aruba a duna reconocimento 
special pa persona cu deficiencia 
auditiva y na doño di trabou 



iifiBiflf"*" 



PRESIDENTE di Quota Club Aruba, 
sra. Gwendeline van Trikt-Rojer, na 
clausura Siman di “Kibra Silencio” 
tabatin un toke special. 

Durante e clausura oficial di Siman 
Kibra Silencio, despues cu a duna 
resultado di e Siman Kibra Silencio, 
Quota Club Aruba tambe a reconoce 
especialmente, dos persona en conec- 
cion cu e celebracion di Dia Internac- 
ional p’esnan cu deficiencia auditivo, 
esta “International Day of the Deaf’. 

Quota Club a duna reconocimento p’e 
“Outstanding Man of the Year”. 

Sra. Gwendeline van Trikt-Rojer a 
haci entrega di un award di recono- 
cimento n’e siguiente personanan: 
Sr. Harold Austin Gibbs como “Out- 
standing Man of the Year” y tambe a 
honra Biblioteca Nacional Aruba cu a 
wordu representa dor di su Director, 
sra. Astrid Britten. 

Cu e reconocimento di “Outstanding 
Employer Award” como e dunador di 
trabao, y na Harold Austin Gibbs ta 
mas cu 25 aña den Servicio. 

Otro reconocimento t’e “Extra Ordi- 
nary Achievements of the Year”, unda 
Quota Club Aruba su Presidente, sra. 
Gwendeline van Trikt-Rojer a haci 
entrega di un award di reconcimento 
n’e siguiente personanan, sr. Carlos 
Thomas Mejia pa su “Extra Ordinary 
Achievements of the Year” y tambe a 
honra Island Food Distributor Pric- 
eSmart Aruba cu a wordo representa 
dor di Director, sr. Romeo Rasmiijn, 
cu e reconocimento di “Outstanding 
Employer Award” como e dunador di 
trabao. Carlos Thomas Mejia tin mas 
cu 12 aña den servicio. 

Felicitacion 

Quota Club Aruba a felicita sr. Har- 
old Gibbs y muy en especial e staff y 
personal di Biblioteca Nacional Aruba 
y tambe sr. Carlos Mejia y muy en es- 
pecial staff y personal di PriceSmart 
Aruba cu e logro bunita aki y ta desea 
cu esaki ta un gesto pa sigi encurasha 
cu tur cos ta posibel y motiva espe- 
cialmente personan cu deficiencia 
auditiva cu nan tambe ta aprecia. 

Quota Club di Aruba ta gradici henter 
nos comunidad pa nan aporte y ta pidi 
pa sigi ta consciente di Cuido di Bo 
Oido; ta un so Bo tin! 

Continuando cu traspaso di nos herencia 

Grandi y chikito a disfruta di Fiesta di Cunucu 




DIADOMINGO entre lOor di mainta y 3or di atardi Stichting 
Monumenten Fonds a celebra su Fiesta di Cunucu, un evento cu ta 
tuma lugar tur aña ora cu Monumentenfonds a celebra e final di nan 
luna di monumento. 

E biaha aki e Fiesta di Cunucu a wordo organisa na un 
cas di cunucu na Koyari cu tabata suma- 
mente bon bishita. Tabatin 
hopi variedad di cum- 
inda, musica tradi- 
cional e.o. unda 
cu hende grandi 
y chikito a disfruta 
e dia. 

E Fiesta di Cunucu por 
tabata posibel dor di 
trabou duro cu a wordo 
haci p’e team di Monu- 
mentenfonds den colabo- 
racion cu Departamento 
di Cultura, Santa Rosa y 
Fundacion Museo Arubano. 

Por a mira diferente cos du- 
rante e celebracion manera 
trahenan tradicional, e cas di 
cunucu cu diferente mueble 
tradicional y scucha musica tradi- 
cional. 

Mester menciona cu tabatin un 

publico hopi varia cu a bishita e fi- esta. Diferente grupo di 

baile a participa y e gruponan aki tabata bisti hopi bunita na trahenan 
tradicional aki. 


Hasta den e gruponan di baile tambe por a tuma nota di e variacion 
di edad den e miembronan di e gruponan cual ta ilustra e traspaso di 
nos herencia cu ta sigui tuma lugar. 

Durante di e mesun evento aki, a presenta e buki, “Het aanpassen van 
Cunucuhuizen aan de wensen van vandaag”. 

Un buki publica pa Monumentenfonds despues di 
investigacionnan haci pa studi- 
antenan di Hoge School 
^ //11 Rotterdam cu tur aña 

w,, 0//o ta bin Aruba pa core 

nan pasantia na Mon- 
umentenfonds. 

E buki a wordo financia 
pa Aruba Investment 
Bank (AIB) cu semper ta 
dedica na promove nos 
cultura. 

Minister encarga cu Cul- 
tura, Otmar Oduber a ricibi 
un ehemplar di e buki aki y 
tambe a duna uno na AIB. 
Finalmente palabranan di 
agradecimento ta bay na 
colaboracion di diferente 
boluntario tambe cu a haci 
nan best pa logra publicacion 
di e buki aki. 

Un pabien ta bay na Monumen- 
tenfonds cu tur aña sa di enrikese e informacion di 

nos localnan ora ta trata di nos herencia, material y nos monumen- 
tonan. 

Cu charla y y/ health checks" ta cuida e curason ! 

Departamento di Salud 

Publico y IBiSA a 
contribui na Feria di 
Salud di Hyatt Regency 


CHARLAINE Leslie, kende ta dietista/nutricionista 
a duna un charla interesante recientemente durante e 
Feria di Salud di Hyatt Regency. 

E hotel a organisa nan Dia di Salud pa conscientisa nan 
mas di 600 empleado di kico cada un por haci pa nan 
mes y nan famia pa por disfruta di un bida mas saludabel. 
Ademas, organisacionnan cu ta ofrece informacion di 
nutricion y cuido general di salud, Hyatt a invita dife- 
rente compania cu ta haci tratamento di relahamento y 
beyesa pa demostra nan servicio y productonan. 

Leslie a splica cu den cuadro di Dia Mundial di Curason, 
cu ta conmemora riba diahuebs proximo, el a inclui 
informacion tocante cuido di curason y prevencion di 
enfermedadnan cardiovascular den su presentacion. 

El a subraya cu enfermedadnan cardiovascular ta un 
problema cu por tin consecuencianan hopi grandi. So- 
brepeso, obesidad, presion halto, colesterol halto y no 
haci suficiente actividad fisico, ta factornan di risico pa 
enfermedadnan di curason. 

E enfermedadnan no tin mucho sintoma y pues control 
di salud ta necesario den e proceso di prevencion di 
enfermedadnan manera di curason. 



Charlaine Leslie y colega Iraida Thijsen, hefe di Seccion 
di Salud na IBiSA, a keda hopi contento cu e oportunidad 
cu Hyatt a brinda nan pa bin comparti un momento cu 
e empleadonan y motiva nan pa cuida nan mes miho y 
haci nan chekeonan. 

DESPAy IBiSA tambe tabata encarga cu e servicio di haci 
“Health check”, cual ta encera pisamento, midimento di 
presion y midimento di BMI. 

Iraida Thijsen di e seccion Salud di IBISA tabata encarga 
cu e coordinacion di controlnan aki. 

A presenta tambe diferente foyeto di bon nutricion y 
alimentacion, actividad fisico, etc. cu informacion na e 
empleadonan. 

DESPA ta forma parti di e Plataforma Promocion di 
Salud, cual ta consisti di Hospital, AZV, SVb, IBiSA, 
IMSan, Docter di Cas y Wit Gele Kruis. 

Iraida Thijsen a bisa cu nan ta desea pa otro organ- 
isacionnan tambe organisa eventonan asina pa yuda 
nan empleadonan enfoca riba nan salud. 

Registra awo! 

Ridbi AWEMainta tur dia den bo inbox 


www.awemainta.com if www.facebookxom/awemainta 583“! 400 á 5 83 “1444 


— —- 


Diaranson 28 di september 201 6: 

Bus di Salud 
lo ta den bario 
di Sta. Cruz 




EN conexion cu e Dia Mundial 
di Curason cu ta dia 29 di sep- 
tember proximo, Bus di Salud 
lo atende e comunidad di Sta. 
Cruz y vecindario riba diaran- 
son dia 28 di september 2016. 

Bus di Salud lo ta staciona rib’e 
tereno dilanti di Wit Gele Kruis 
Sta. Cruz/Centro Curasony for 
di 8:30am ta cuminsa atende 
bishitantenan y ta bay te cu 
3’or di atardi. 

E chekeo ta encera un control 
di sucu, colesterol, presion y 
peso. Tur chekeo ta completa- 
mente GRATIS y no mester ta 
na yuna pa haci e testnan. 
Solamente ta pidi pa tur per- 
sona presenta cu nan carchi 
diAZV. 

IBiSA ta recorda comunidad cu 
prevencion di enfermedad di 
curason ta cuminsa cu conoce- 
mento di e factornan di riesgo. 
Un evaluacion preventivo na 
tempo ta importante pa e salud 
di bo curason. 

Ta p’e motibo aki cu e chek- 
eonan ta di sumo importancia, 
pa cual IBiSA ta invita un y tur 
cu ta cerca di e area pa pre- 
senta diaranson proximo. 

En conexion cu Dia Internacional di Curason 


Aruba Heart Foundation a 
bishita algun scol "saludabel" 


ARUBA Heart Founda- 
tion den nan afan pa con- 
scientisa Aruba henter di 
factornan pa biba saluda- 
bel, ya pa hopi aña ta trece 
informacionnan relevante 
den forma di e. o. folders 
y den eventonan manera 
Red Events y Simposiums. 

Pa celebracion di Dia Inter- 
nacional di Curason, e aña 
aki dia 29 di september, 
nos ta pone enfasis atrobe 
riba nos hubentud y hunto 
cu Departamento di Ense- 
ñansa y IBiSA, a traha un 
schedule pa bishita algun 
scol “saludable”. 

St. Paulus, Caiquetio, Ca- 
cique Macuarima, Colegio 
Conrado Coronel, Pius X, 
Fatima College, Prinses 
Amalia, Sint Dominicus 
College, Sint Anna y Scol 
Primario Kudawecha. 

E scolnan a prepara un 
bunita recepcion pa acepta 
e donacion di Aruba Heart 
Foundation, cu tin 50 
cabuya chikito y 2 cabuya 
largo pa cada scol p’asina 
promove bulamento di 
cabuya bek na scolnan. 

Mientrastanto, e muchan- 
an lo haya di tende mas 
e siman aki tocante nan 
curason y locual ta bon pa 
biba saludabel. 

Di parti di Aruba Heart 
Foundation nos kier a 
gadici tur e maestronan di 
e scolnan menciona y tur 
maestro en general pa nan 
tempo dedica na recorda e 
muchanan e importancia 
di un curason saludabel. 

Programa di FMTB 

"Hunto Nos Ta Vence 
Embehecimento 


E di 3 siman di e programa di FMTB 
na Sta Cruz “Hunto Nos Ta Vence 
Embehecimiento” den su prome 
edicion, ta tras di lomba. 

Diaranson, Kirsten cu su estilo unico 
a duna su acostumbrado Fysio Fit, cu 
semper ta na agrado di un y tur. 

Sra. Olinda tabata presente, alegre 
manera semper, pa yuda esnan cu no 
a keda cla siman cu nan cadena y a 
presenta tambe un otro proyecto: un 
cadena cu por wordo traha segun bo 


mesun fantasia y un armband. Hopi 
bunita mes nan ta promete di keda. 
Diaberna a toca turno na sra. Joke 
Schmid, kende a sinja nos, con pa 
haci ehercicio cu un palo fini, (mane- 
ra uno di basora). Despues move- 
cionnan pa “artrose preventie, coor- 
dinatie / concentratie / focus, stimu- 
latie vitale organen y lymfe-systeem”. 
Despues di a sosega y socialisa un 
rato, Tipico Ayo a basha piesa te 
11:30 pa tur presente. Den un solo 
palabra: DUSHI. 



Riba 26 di september 201 6 

Mary Joan Foundation ta celebra 9 aña di existencia 


DIAMARS 26 di september ta 
haci 9 aña pasa cu Mary Joan 
Foundation a wordo funda pa 
duna sosten y conscientisa co- 
munidad di Aruba riba Cancer na 
Pecho. 

Un dia cu no por laga pasa sin para 
keto un rato y gradici comunidad 
di Aruba pa e sosten brinda na nos 
fundacion. 

MJF ta gradici tur esnan cu di 
un forma of otro a traha y duna 
di nan tempo liber pa yuda pa 
trabounan por sigui pa esnan cu 
ta yega na fundacion pa sosten y 
informacion. 

Danki, paso tur boso esfuerso y 
dedicacion, pa traha na bienestar 
di un otro ta e curason di Funda- 
cion Mary Joan. 

Durante e 9 aña aki fundacion a 
conoce hopi cambio den su desa- 
royo como organisacion. 

MJF tin un acogida den curason 
di comunidad, cu semper a sa di 
sostene y apoya e trabou valioso. 
Nos ta brinda sosten na tur esnan 
diagnostica cu Cancer na Pecho, 
esnan cu a sobrevivi e malesa, 
como tambe nan famia y amis- 


tadnan. E sosten ta simplemente 
caluroso y necesario cu por yuda 
esnan surpasa e periodo dificil di 
bida cu of despues di cancer. 

Un di nos lemanan ta: “No enfren- 
ta cancer di pecho bo so!” Mary 
Joan F oundation t’ey pa yuda bo! 


tempran Cancer na Pecho wordo 
diagnostica mas chens di biba un 
persona tin. 

Sea alerto na cambionan y siña 
conoce bo curpa. Detecta Cancer 
na Pecho na tempo por salba bo 
bida. 


a logra su obhetivonan mediante 
lectura, seminario, reunion, artic- 
ulonan den corant, programanan 
na radio y television, acercamento 
personal y diferente otro activi- 
dad. 



Servicio brinda ta completamente 
gratis, como tambe confidencial 
den un clima di confiansa y sig- 
uridad. Esaki ta den forma di dos 
professional, esta un trahado 
social y un psicologo. 

MJF t’ey pa yuda amplia 
e conocemento, com- 
prendemento di e mal- 
estar y trece balans 
den e emocionnan. 

E otro tarea di M JF 
ta informa y edu- 
ca nos comunidad 
rib’e topico di Cancer na Pecho y 
saminacion propio. Educa y infor- 
ma riba sintomanan ta hopi 
importante. 

E ta yuda un 
persona recon- 
oce cambionan 
na e pecho na 
tempo. Mas 


MJF tin diferente foyeto di in- 
formacion y nos oficina semper 
ta habri pa brinda e servicionan 
menciona. 

M J F 


Pa mas informacion por tuma 
contacto cu nos na 588-9999 of 
pasa libremente na Sabana Blanco 
# 8. Semper por sigui nos riba 
Facebook: MaryJoan Foundation 
Aruba. 

Cel 


Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 



Cel 


Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


Website: 

www.awemamta.com 

Facebook: 

www. facebook.com/awemainta 


noticia @ awemain ta. com 



Mainta 


“Den Bo man mi ta entrega mi alma 
Den Bo kompania mi no tin falta di nada 
Bo ta mi Salbador, mi Señor i mi Dios " 

A bai sosega den brasa di Señor nos kerido y inolvidabel 
tata, suegro, abuelo, bisabuelo y tio: 


Aristóbulo 
Maduro Farrayans 

mihor conoci como “Ari” 

*1 November 1918 
fll September 2016 



Na nomberdi su: 

Yiunan stima: Alecio y Gina Maduro-Figaroa (Corsow) 
Luis Maduro (Colombia) 

Ester Maduro (Corsow) 

Marula y Ro Croes-Maduro (Aruba) 

Maria y Marcelo Croes-Maduro (Aruba) 

Nieta- y nietonan stima: Angelique Maduro (Hulanda) 
Grace y Yurien Stewart-Maduro (Corsow) 
Nahema Maduro (Hulanda) 

Algin Maduro y Lyenne ten Holt (Hulanda) 

Alexei y Kathelijne Maduro (Hulanda) 

Esther y Jethro van den Heuvel-Maduro(Huianda) 
Coralina Maduro (Colombia) 

Nathalie Reyes (Hulanda) 

Larissa Croes (Corsow), 

Naomi y Eldrid Korsen-Croes (Aruba) 

Angelo Croes y Chantal Loefstop (Aruba) 

Eliana Croes y Milton Dreischor (Aruba) 

Bisanieta/nietonan stima: Gabriel Angel, Abigael, Garrith, 
Tycho, Aaron, Jesse, Kes, Mine, Aidan y 
Aidric (Hulanda)Zaylon, Safira i Maceo (Aruba) 

Cuña: Gladys Maduro-Avendaño y famia (Auba) 

Olga Plantijn y famia (Hulanda) 

Marlene Plantijn-Si-A-Teng y famia (Huianda/corsow) 

Consuegra: Fanny Croes-Wever y famia 

Sobrinoy sobrinanan: Maduro, Farrayans, Pappers, 
Baten, Britten, Martina y Plantijn 

Su bon amigonan: Jack y Capi Faneyter y famia (Corsow) 
Ivan Falbru y famia (Corsow) 

Ramiro "Scotty” Schotborg y famia (Corsow) 
Demas Integrantenan di Hekkensluiters (Corsow) 
Javier de Cuba y famia (Merca) 

Demas famia: Farrayans, Maduro, Figaroa, Croes, 

Wever, Conquet, De Souza, Habibe, Lejuez, Roos, Ras, 
Kusmus, Plantijn, De Bruin, De Cuba-Arends, Amasia y 
Faneyter y directiva y compañeronan di Cas Cristelle, tur 
bisiña, amigo y conocinan na Aruba, Corsow, Hulanda, 
Colombia, Merca, Venezuela y Spaña. 

Nos ta pidi nos disculpa si den e momentonan dificil aki 
nos por a lubida algun persona of familiar. 

Acto di despedida lo tuma lugar 
diamars 27di September 2016 di 7.00 pa 9.00 p.m. na 
Aurora Funeral Home. Lo tin un respons pa 8.30 p.m. 
sigui pa Cremacion den seno familiar. 

Despues di cremacion lo no por ricibi bishita di condo- 
lencia na cas. 


Ki alegria, ora nan a bias mi: 

“Ban cas di Señor!” 

I awor, ata mi aki para na bo porta Señor. 
Salmo 122 

Cu honda pena pero conforme cu boluntad di Dios, 
nos ta anuncia fayecimento ineperadamente di: 



Agapito Gomes 

Mihor conoci como: “Pito of Papa” 
*23-03-1955 - 121-09-2016 


Na nomberdi su: 

Mayornan: 

fFidelio Gomes y fPetra Gomes-Croes 
Yiunan: 

Brian Gomes y famia 
Moraima Luydens-Gomes y famia 
Angelo Gomes y famia 
Iraima Gomes 

Nieto(a)nan: 

Symandri Robert 
Abigail Gomes 
Xavier Luydens 
Andre Luydens 
Daniel Luydens 
Maximus Gomes 

Mama di su yiunan: 

Iris Maduro 

Rumannan: 

Augusto Gomes y famia 
Ida Gomes y famia 
Mena Werleman y famia 
Theo Gomes y famia 
Gilin Gomes y famia 
Luti Gomes 
Deta Gomes 

Sobrino y sobrinanan, iha y cuñanan, primo y primanan, 
bisiñanan y amigonan y tur su coleganan di Parke 
National Arikok y S.V. Arsenal 

Ta invita pa e acto di entiero cu lo tuma lugar diaranson 
28 di September 2016 pa 4'or di atardi na misa 
Inmaculada Concepcion na Sta. Cruz, despues lo sali pa 
Santana catolico na Sta. Cruz. Nos defunto stima lo ta 
reposa for di 2’or di merdia den misa. 

Adres pa condolencia: Aurora Funeral Home, diamars 27 
di September 2016 di 7'or pa 9'or di anochi. 

Enbes di flor of krans un donacion pa Comicion di Mayor 
di Colegio Laura Wernet pa Proyecto di bibliotheca lo ta 
altamente aprecia. Lo tin un box den misa pa esaki. 


Tel: 

583-1400 


Fax: 
583-1444 


#lonline 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


“Den bo man mi ta entrega mi alma, 

Den bo compania mi no tin falta di nada, 

Bo ta mi Salbador, mi Señor i mi Dios” 

A bai sosega den brasa di Señor nos querido y 
inolvidabel tata, suegro, abuelo y tio 
Cu inmenso tristeza na nos curazon nos 
ta participa fayecimento di: 





Juvencio V. Cuba 

Mihor conoci como “Feng” 
Extrahador di D.O.W. 
*08-02-1955- f23-09-2016 


Na nomber su 

Yiunan stima: Johnny Cuba y yiunan na Flulanda 

Melida Cuba y Shannon y yiunan 
Jesscia Cuba y Lisandro y yiunan 

Mama di su yiunan:Maria Lucresia Hernandez 


Su nietonan: Cee—Cyon, Juandro, Aron 

Yshandro, Jayron 


Su nietanan: Diandra, Tatiaa, Shay-Mery 

Dashenka, Pinky, Jeliandra 

Su rumannan: Juan y Esposa tMonica y yiunan 

tCarmen y Esposo Guillermo 
y yiunan 

Omaira y Esposo Alfonso y yiunan 
Vale y Esposa Mirtha y yiunan 
Lola y yiunan na Hulanda 
Susanan (Leta) y Esposo Andres 
y yiunan na Venezuela 


Swa&Cuñanan: Hernandez yCuba 
Su omo: Olindo Thiel 

Su Madrina: Eva Thiel 


Sobrina y Sobrinonan na Aruba, Venezuela y Hulanda, 
primo y primanan, comery compernan, Ihanan , su bon 
bisinjanan y tur verpleegsternan di SABA. 

Y demas famia: Cuba, Hernandez, Tromp, Rodriquez, 
Dirks, Vrolijk, Webb, Lints, Maduro, Ismael, WOuters, 
Krist, Santiago, Ras, Koolman, Angela, Croes, Naar, 
Herrera, Ortado, Gonzalez. 

Acto di entiero lo wordo anuncia despues 

'RMd 

'putt&uzi (Jnettuztonty 

Cumana #44 ^ Tel: 586-4444 / 733-2906 

E: royalfuneralhome@hotmail.com / 593-0857 / 731-5847 

DankbetUMIM 

Opgegaan in heerlijkheid des Heren. 

Wij willen Iedereen bedanken voor de hartverwar- 
mende belangstelllng dle wlj 
ontvlngen blj het overlljden en de crematle van: 



Urwin A. Mak 


Het doet ons goed om te weten dat wlj nlet de enlgen 
zljn dle Urwln zullen mlssen. Dlt zal ons ooktot steun 
zljn In de komende tljd. Nogmaals, onze hartgrondlge 
dank aan het personeel van 911, ambulance/ hospltal, 
dlrectle & collega’s CHS, dlrectle & collega’s Aruba 
Bank, Korps Polltle Aruba, vrienden en kenlssen als 
ook personeel van Royal Funeral Home. 

Namens zljn echtgenote Rachel, dochter Urralsa, 
moeder, zussen, schoonmoeder, zwagers en alle 
overige famllleleden. 


'Rffia 

pUHenai (Jne*n<ztwuf 

Cumana #44 Tel: 586-4444 / 733-2906 

E: royalfuneralhome@hotmail.com / 593-0857 / 731-5847 

Gradidmento v Inyjtadon 

Pa medla dl esakl famla Lampe kler a 
gradlcl tur esnan cu dl un manera of otro a mustra nan 
atenclon y duna nos sosten durante fayeclmento y 
entlero dl nos defunto stlma: 





Nicolas Lampe 


Nos kler a gradlcl tur e personanan cu a manda 
carchl, hacl yamada, manda mensahenan vla soclal 
medla, manda flor y krans; tur esnan cu tabata 
presente durante e oranan dlficil y cu a sostene henter 
famla. Un dankl speclal na Robert Maduro y na coro dl 
sr. Goedgedrag. Dankl for dl profundo dl nos curazon, 
boso presencla y atenclon tabata un gran consuelo pa 
nos. Nos kier a Invlta henter famla, blslña, 
amlgo(a)nan, conoclrnan pa compaña nos durante 3 
Santo Sacrificlo dl Mlsa cualnan lo tuma lugar riba e 
slgulente dlanan: 

Dlaluna 26 dl september, dlamars 27 dl september 
2016 y dlasabra 1 dl October 2016 pa 7’or dl anochl 
na mlsa Santa Fllomena na Paradera. 

Boso presencla lo ta altamente aprecla. 




En conexion cu Nobena di Birgen di Alto Vista 

Ne lin misa na Parokia 
San Juan Pablo II 
na Tanki Leenderl 


EN conexion cu Nobena di Birgen di Alto Vista 
diahuebs 29 di september proximo lo NO tin 
misa na Parokia San Juan Pablo II Tanki 
Leendert. 


E dia ey parokia di Tanki Leendert ta 
encarga cu nobena di 5:15pm y misa pa 
6: OOpm na honor di La Birgen di Alto Vista 
na Kapel di Alto Vista. 

Tur parokiano di Tanki Leendert, vecindario 
y Aruba en general ta keda cordialmente 
invita pa bin celebra hunto cu nos na Kapel 
di Alto Vista. 



POHA ta 
informa 
tocante Dia 
di Grandinan 

RIBA 1 di october venidero, POHA lo 
organisa un lunch-social pa tur pension- 
adonan di Dr. Horacio Oduber Hospitaal. 

Nos deseo ta pa pasa momentonan ameno 
cu otro. Un gran parti di nos bida nos a 
pasa na hospital como trahado. Cada bes 
nos topa otro e topico ta hospital. Pues ban 
topa otro na estilo di “recordar es vivir”. 

Den e programa lo bay tin un miembro di 
Polis cu ta bay trata e topico di seguridad. 
Con un pensionado por proteha su mes! 
Despues dr. Jaime Falconi cu lo tin un 
charla hopi varia mes, pero al caso. 
Relaciona cu nos situacion di ta pensio- 
nado. Un specialista cu a labora memey 
di nos. 

Pa finalisa e mainta cu nos lunch durante 
entretenimiento musical. 

Tur pensionado lo haya un invitacion di 
POHA personalmente entrega na su adres. 
Corda pa tene e dia aki liber. Si bo no tin 
transporte nos lo percura pa pasa busca 
bo. 

Pues un encuentro social cu un mensahe 
masha importante. 



Trabou nan pa 
ponemento di palo 
di luz riba 
LG Smith Boulevard 
den Paarden 
Baai Plaza 

DEPARTAMENTO di Obra Publi- 
co ta informa cu dia 25 di september 
2016, Philips a cuminsa pone e palo 
di luznan riba LG Smith Boulevard 
den Paarden Baai Plaza. 

Pa cu e trabounan aki lo cera par- 
cialmente e caminda di LG Smith 
Boulevard for di e turbo rotonde di 
Wendy’s te cu Westraat. 

E caminda lo ta cera for di 7:00am te 
cu 4:00pm. Lo cera e caminda men- 
ciona parcialmente pa tur trafico y 
lo indica e ceramento di e caminda 
cu borchi y heki di trafico. 

En conexion cu esaki Departamento 
di Obra Publico ta haci un peticion 
na tur manehador di auto pa evita 
haci uzo di e caretera aki si no ta pa 
bo yega bo negoshi of trabou. 

DOW ta pidi comprension y disculpa 
pa cualkier inconveniencia cu e tra- 
bou por ocasiona. 

Playoff semi final HEINEKEN fast pitch di 
Aruba Softball Bond a continua 

Pizza Hut Monsters ta 
manda Spuiters MIPA cas 
y ta pasa pa e gran final 



PLAYOFF semi final 
HEINEKEN fast pitch di 
Aruba Softball Bond a 
continua diadomingo ul- 
timo riba veld di Kudawe- 
cha. 

E muchanan di Pizza Hut 
Monsters a percura pa 
manda Spuiters MIPA cas 
ganando dos wega riba 
diadomingo pa “sweep” 
e serie di “best out of 3”. 
Cu e resultado aki tambe 
Spuiters ta bisa ayo na 
temporada 2016, pero por 
mira atras riba un tremen- 
do aña primordialmente 
como un equipo cu a caba 
di subi pa AA. 

Den e prome wega, Spuit- 
ers tabata gana 4-0 te den 
di 3 entrada. Den 4 inning 
Pizza Hut ta corta ventaha 
4-2. 

Den bom di 6 inning mo- 
mento cu Spuiters tabata 
cerca di saboria e prome 
victoria Pizza Hut Mon- 
sters ta rally formal an- 
otando 5 careda p’asina 
bolter e wega y saboria e 
victoria di e prome wega. 
Henk Arnold tabata solido 
riba monticulo te den di 6 
inning y ta wordo releva 
pa Angelo Arnold, kende 
tampoco por a bin cla cu 
Pizza Hut. 

Pizza Hut Monsters 7 care- 
da, 8 hit, 1 error. Spuiters 
4 careda, 6 hit, 2 error. 
Richinell Matos a mustra 
solido riba monticulo y 
apesar di a duna 4 base 
por bola a sa di sali victo- 
rioso. 

Miho bateadornan pa Piz- 
za Hut Monsters ta Jona- 
than Tromp di 4-2, Joshua 
Wever di 3-2, Rolando 
Guzman di 2-1. Pa Spuit- 
ers a destaca den causa 
perdi Gilward Wester di 
4-3, Ludwin Dabian di 
2 - 1 . 

Mesora a inicia e di dos 


wega unda Pizza Hut 
Monsters a baha “por la 
goma” y mediante “knock 
out” ta gana su wega pa 
pasa pa final. 

Richinell Matos ta bolbe 
tira 4 inning excelente pa 
bay cu e victoria. Angelo 
Arnold, kende no tabata 
den su miho forma a wor- 
do conecta hopi fuerte pa 
Pizza y a ricibi relevo di 
“Papa” Henk Arnold den 
di 2 inning. 

Pizza Hut Monsters 12 
careda, 17 hit, 1 error. 
Spuiters MIPA 0 careda, 

2 hit, 1 error. 

Miho bateadornan pa Piz- 
za Hut ta Alfred Williams 
y Michael Fingal di 3-3, 
Richinell Matos di 3-2, 
Rolando Guzman di 3-2, 
incluyendo un cuadran- 
gular, Aigil Brete y Joshua 
Wever di 3-2. Jonathan 
Tromp di 4-1, cual bataso 
tabata un cuadrangular. 

Di e manera aki Pizza Hut 
Monsters ta pasa pa final 
y e gran final lo bira un 
ripiticion di aña 2015, 
esta Royal Power contra 
Pizza Hut Monsters den 
un “best out of 5” pa deter- 
mina campeon di Aruba di 
aña 2016. 

E prome dos wega ta pro- 
grama pa diaranson 28 di 
september cuminsando 
pa 7:15pm na veld di Ku- 
dawecha. Wega num- 
ber 3 y 4 ta programa pa 
diabierna 30 di september 
cuminsando pa 7:15pm 
na Kudawecha. Wega di 
diabierna ta dependiendo 
ainda di e tempo malo 
cu lo ta pasando cerca 
di Aruba. Wega number 
5 ta programa dialuna 

3 di october pa 8:00pm 
na Flatstone. Fanaticada 
yega tereno diaranson 
awor bin apoya bo ekipo 
preferi. 

Softball fast pitch den su 
recta final. 

Playoff final HEINEKEN fast pitch di 
Aruba Softball Bond ta ranca sali 

Royal Power cu un record di 23-3 
lo enfrerita Pizza Hut Monsters cu 
un record di 22-6 den Game # 1 

PLAYOFF final HEINEKEN di Aruba Softball Bond 
dedica na Minguel Tromp y Emelina “Mamai” Loopstok 
ta ranca sali diaranson awor pa 7:15pm riba veld di 
Kudawecha. 

Gran final di Softball AA. E fuerte ekipo di Royal Power 
un biaha mast a den final pa enfrenta e fuerte ekipo di 
Pizza Hut Monsters den un serie di “best out of 5”. 
Diaranson 28 di september pa 7:15pm na Kudawecha 
lo bay tin Game 1 y Game 2, mientras cu diabierna 
30 di september si tempo permiti tin riba schedule na 
Kudawecha cuminsando pa 7:15pm Game 3 y Game 4. 
Si mester un wega number 5, esta un wega decisivo esaki 
ta programa riba veld di Flatstone dialuna 3 di october 
cuminsando pa 8:00pm. 

Aruba ta keda cordialmente invita pa bin apoya bo ekipo 
preferi. Softball fast pitch den recta final. 

Diasabra 29 di october 201 6 

Fundacion CVA Aruba lo tene su di 5 Congreso 





FUNDACION CVA Aruba, hunto cu 
Aruba Medical Assistance, ta cla cu e 
programa pa e di 5 Congreso cu lo tuma 
luga diasabra 29 di october 2016 cu ta 
alaves “International Stroke Day”. 

Dia pa dia e cantidad di casonan di 
stroke ta aumentando. Na Aruba esaki 
no ta un excepcion. Rib’e dia aki lo haya 
mas informacion for di diferente orador 
manera dokternan di cas, neurologo- 
nan, fysioterapista, hygienista dental, 
representante di departamento di salud 
publico, un nutricionista y un instructor 
di baile y movecion. 


Nos ta un fundacion cu ta traha cu dona- 
cionnan cu ta bini for di e comunidad 
Arubano y p’esey nos ta invita un y tur 
pa ta presente na e congreso aki. 

Carchi ta costa 75 florin pa persona y 
ta inclui koffie, te y un lunch saludabel. 
Bin scucha con pa PREVENI un atake 
cerebral. 

Pa carchi, por registra of cumpra esaki 
via numbernan di telefon 5677004 of 
7330270. 

Tambe por registra via cvaaruba@ 
gmail.com of via e link: https://form. 
iotform.co/62297014483861. 

E biaha aki tin e posibilidad pa cumpra 
carchi na tur tienda di Nature’s Discount 
Center entrante 26 september. 

No tarda pa no pasa manera anja pasa 
cu hende a keda afo! Nos lo bende carchi 
na porta rib’e dia di Congreso! Ultimo 
dia pa cumpra bo carchi ta dia 14 di 
october 2016. Esaki ta pa hotel por pre- 
para e cantidad di lunch pa esnan cu lo 
ta presente. 


Hunto nos por preveni stroke. 





























36 


AWEMainta Diamars, 27 September 2016 


Servicio pa 
Comunidad 


feAV u -Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Botica Eagle N.V. 

Pariba di Brug: 

Centro Medico N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 

Bon dia yen di alegria! 


Skirbi po: Ruthy "Lady Ruth" Vrieswi/k-Bergen 



NOS ta habri nos siman y relato cu un curason hu- 
milde yen di gradicimento pa un otro bunita dia regala 
na nos atrobe. Un dia pa stima, un dia pa siña, un dia 
pa hari, un dia pa yora. 


Un dia pa pordona, un dia pa purba di lubida, pasobra 
esaki si no ta bay mesun facil tur ora. 

Nos ta sernan humano cu bondad, pero ta keda hende 
cu no ta perfecto. 



Manera e bunita cantica ta bisa: 

“One day at a time, sweet Jesus, that’s all I’m asking 
from you, just give me the strength to do every day 
what I have to do. Yesterday’s gone sweet Jesus, and 
tomorrow may never be mine. 

So Lord for my sake, teach me to take, one day at a 
time.” 

Ta te na Canada m’a scucha e cantica “gospel” aki pa 
di prome biaha, tabata na aña 1975 ey, ora m’a bai 
bishita mi bunita tanta Irena. Tabata mi prome bishita 
na e pais gigantesco y bunita aki, y mi tabata eynan 
pa algo mas di 6 luna. Hunto cu mi tia di mas hoben, 
Veneranda, nos dos a wak e “summer” cambia den 
“fall” ora cu e blach’i matanan a cambia di color berde 
pa bruin geel oranjo, despues cay abao na suela, laga 
esakinan di e matanan grandi blo bashi, seco seco. 

Pa despues nos a wordo lanta un mainta trempan pa 


wak con e prome “sneeuw vlokjes” a cuminsa cay fo’i 
shelo. Winter. Un bista unico y emocionante pa nos tur 
dos, pa nos por a wak sneeuw pa di prome biaha den 
nos bida. Ki bunita blanco e tapijt tabata bira, cada bes 
mas diki. Tur cos rond di nos tapa cu e mantel blanco 
di sneeuw. Tur otro hende cu a yega di mira, sinti, 
come y hunga den e sneeuw blanco ey sa di kico Lady 
Ruth ta papiando. 

Añanan despues nos por a bolbe disfruta di sneeuw, 
pero na Hulanda. Kico ta mas dushi friu of calor? Hopi 
di nos tin e bendicion pa drumi den un kamber fria cu 
airco y tambe pa tin e airco den auto. 

Pero hopi di nos a lanta ta drumi den camber cu e ben- 
tananan habri pa biento fresco pasa supla y nos tabata 
drumi dushi. Ta awor a bira cu airco tin tur caminda, 
e ta yuda si pa drumi miho pa no tin hoef di tende e 
cachonan di bisiña ta blaf duro pafo. 

Mi no ta kehando, mi no ta gabando, simplemente mi 
ta papiando di cosnan cu ta asina awendia. Pero un 
di nos dushi parehanan cu ta bishita “Djiespies Place” 
riba diabierna atardecer. Ora solo ta bahando y drenta 
e anochi ta baila rib’e tononan musical dushi di Etty 
Toppenberg y amigonan tocando fielmente, como un 
regalo di nan talentonan na pueblo, ta e pareha cu 
boso ta admira nan potret awe den e relato. 

Nan no ta importa si ta haci calor of si tin biento du- 
shi fresco ta supla, baila nan ta baila, anto baila bon! 
P’esey awe un crenchi “Luz” riba nan pa nan bunita 
curason, pasobra otronan sinta ta gosa mira e pareha 
aki baila cu smak. 

E diabiernanan a bira special rib’e plaza dilanti 
“Djiespies Place” den centro di Oranjestad. 

E musiconan amigo cu hunto ta forma un banda spe- 
cial. E dushi publico cu ta sinta canta cu nan, baila cu 
nan, nan so, den pareha of ta wapa hunto den grupo 
cu caranan soda y super contento. 

Aruba ta bunita, Aruba ta abo, ami, e, nos, nan. 

Ban stima nos Aruba, ban cuid’e pa nos tur por sigui 
disfruta di dj’e pa hopi tempo mas! 

Pasa un dushi dia yen di alegria! Ban sigui siña ! 

Un exitoso V Green Education 
Symposium Aruba 2016 di Biblioteca 
Nacional Aruba ta tras di lomba! 


APROXIMADAMENTE 1000 studi- 
ante- y maestronan di scolnan primario y 
secundario a participa durante e exitoso V 
Green Education Symposium Aruba 2016 
di Biblioteca Nacional Aruba. 



Durante e prome siman di V Green Educa- 
tion Symposium Aruba 2016 cual a tuma 
luga den Biblioteca Nacional Aruba e es- 
critor di 2 buki di agricultura sostenibel 
pa mucha. 

Orador invita sra. Dianne Venetta di 
Florida, Merca a duna presentacionnan 
educativo cu Power Point y workshopnan 
for di 29 di augustus te cu 2 di september 
pa aproximadamente 500 alumno- y mae- 
stronan di e siguiente cinco scol basico di 
Aruba: Rosario College na Oranjestad, 
Mon Plaisir school na Oranjestad, Maria 
School na Santa Cruz, Colegio Ora Ubao 
na Tanki Leendert y Prinses Amalia Basiss- 
chool na Oranjestad. 



For di 5 te cu 9 di september tabatin 4 
orador invita esta Bibliotecario sra. June- 
Ann Gill di Guyana, sra. Anne Frederique 
di Haiti, sr. Hensley Martina di Corsou y 
prof. dr. ir. Filomeno (Boey) Marchena di 
Aruba cualnan a duna presentacionnan 
educativo cu Power Point y workshopnan 
na e studiante- y maestronan di e siguiente 
scolnan secundario di Aruba: Mon Plaisir 
College (MAVO), International School 
of Aruba (High School), Juliana School 
(MAVO), Colegio San Antonio (MAVO) y 
Ceque College (MAVO). 

E tema di V Green Education Symposium 
Aruba 2016 di Biblioteca Nacional Aruba 
ta: “Sustainable Water Distribution and 
Organic Food”. 

V Green Education Symposium Aruba 
2016 di Biblioteca Nacional Aruba a wordo 
organisa conhuntamente cu Fundacion 
FESTAS, Departamento di Agricultura, 
Cria y Pesca (Santa Rosa), Elmar Aruba 
NVyWEBAruba NV. 

Biblioteca Nacional Aruba ta gradici tur 
e stakeholdernan, scolnan participante, 
oradornan invita, prensa y e trahadornan 
di Biblioteca Nacional Aruba cu a contribui 
grandemente na e exito di e prome lustro 
di e simposio educativo! 

Specialista di Informacion sr. Ronny R. Al- 
ders di Biblioteca Nacional ta Coordinator 
of Green Education Symposiums/Green 
Education Project di Biblioteca Nacional 
Aruba. 

Women's Club of Aruba a gana 

Premio n'e Prome Concurso Anual di Sombre Elegante 



SRA. Rosalia Illis a or- 
ganisa e prome Concurso 
Anual di Sombre Elegante 
(lst Annual Elegant Hat 
Contest) completamente 
traha na man pa recauda 
fondo pa diferente causa. 

Cada organisacion of club 
tabata por a manda un 
concursante. Women’s 
Club of Aruba (WCA) a 
wordo representa durante 
e concurso aki dor di su 
talentoso miembro y ex- 
Presidente, Omaira Silva. 

E concurso aki a tuma 
lugar dia 3 di september 
ultimo na Centro Santa Teresita na San Nico- cursante cu sombrenan hopi bunita y creativo 
las. y na final miembronan di hurado a saca e tres 

Varios organisacion y club a manda un con- ganadornan. 



Cu esaki WCA ta manda palabranan di felicita- 
cion pa su representante kende a logra e di tres 
premio den e competencia aki. Pabien Omaira! 


Minister Paul Croes ta apoya FUNARI 
y iniciativa pa mehora aces bil dad di 
personanan cu limitacion fisico 



UN bishita di seguimiento post Feria Social 
2016 a sirbi pa Minister di Asuntonan Social, 
drs. Paul Croes por a presencia personalmente 
e funcion diario di fundacion FUNARI, e dife- 
rencia cu e programa di trabou boluntario a 
haci y tambe pa reafirma e compromiso di e 
propio mandatario pa cu e causa di e fundacion 
aki y otronan riba nos isla. 

E encuentro aki a haya un caracter adicional 
na momento cu Minister Croes por a reuni 
tambe cu representantenan di un iniciativa 
cu ta busca pa mehora e condicion di acceso 
na areanan publico y priva pa hendenan cu un 
limitacion di movilidad. 

Minister Croes a ricibi un presentation for di 
director Nanelle Croes den cooperacion cu 
Hadassah Lamarre, e studiante di Universi- 
dad di Aruba cu a fungi como boluntario den 
e proyecto. 

Nan a planea y organisa un campaña di con- 
scientisacion rib’e obstaculonan cu personanan 
den rolstoel ta haya pa move rond den nos 
comunidad. 

Tambe a organisa un evento como recaudacion 


di fondo pa cu compra di un bus special cu por 
transporta nan clientenan. 

Howard Maxwell di Care4Care, un compania 
local cu a tuma riba su mes pa atrae otro exper- 
tonan riba nos isla y forma un grupo cu por haci 
investigacion, formula conseho y prepara plan 
pa cambia e condicionnan no favorabel den e 
infrastructura di Aruba pa cu personanan cu 
limitacion di movibilidad. 

Maxwell, kende a recluta conocido arkitecto 
Arubiano Raffy Kock, a splica cu e aspecto 
di adapta nos infrastructura pa personanan 
cu limitacion fisico, ta algo cu ta beneficia, 
no solamente e casi 3 mil persona cu nos tin 
na Aruba, pero tambe un cantidad grandi di 
turista cu ta of kier bishita nos isla. 

“Semper mi a uza e palabranan cu no ta paso 
bo no por cana, bo no por yega leu den bida. 
Esaki ta hustamente loke e campaña aki ta 
enfoca riba dj’e; pa kita e obstruccionnan den 
construccion y arkitectura pa facilita mas ainda 
e acesibilidad di e personanan cu un of otro 
limitacion for di e desaroyo di bo pais; no sola- 
mente den tienda, pero tambe riba mercado 
laboral, mescos cu e desaroyo social, cultural 



y deportivo. 

Nos mester por haci nos sociedad mas uno cu 
ta inclui y no exclui”, asina Minister Paul Croes 
a bisa na final di e bishita. 

Publicamente e mandatario a reanuda su 
compromiso na directiva di FUNARI pa conta 
cu ne y su Ministerio como un aliado den e 
esfuersonan cu ta haci pa mehora e calidad 
di bida di tur nan clientenan y tur persona cu 
limitacion fisico na Aruba. 







































AWEMainta Diamars, 27 September 2016 


39 


Dunando realce na programa piloto "Scolnan Saludaber' 

IBISA a test cendicion fisico di 
alumnonan di St. Paulus School 



SINT Paulusschool ta pertenece na 
e grupo di scolnan cu ta participa na 
e programa piloto “Scolnan Saluda- 
bel” (Gezonde Scholen) y a acepta 
pues cu brasa habri e oportunidad 
cu IBISA a ofrece pa haci testnan 
di condicion fisico cu e muchanan. 

“E proyecto piloto ta den su di 4 
aña y e maestro encarga cu move- 
cion y salud na e scol ta colectando 
datonan pa algun aña caba; e test 
di condicion di IBISA ta pas den e 
proyecto y desaroyonan tumando 
luga na Sint Paulus School”, segun 
e cabesante Randy Arends a splica 
durante di e actividad cu a tuma 
luga recientemente. 

IBiSA como miembro di e Platafaor- 
ma di Promocion di Salud ta con- 
tribui grandemente na e vision di 
prevencion di Minister Schwengle 
cu si come saludabel y move por lo 
menos 30 minuut tur dia nos ta sta- 
blece e base pa un Aruba saludabel. 

Educacion di un bida saludabel ta 
keda un prioridad pa tur miembro 
di e plataforma durante di siman 
di di prevencion malesa nan di 
curason. E lema di e aña aki mun- 
dialmente ta pa “Power your Life” 
mediante di duna poder na nos 
curason pa e funciona miho. 

Hoofd Sport en Beweging IBISA, 
Edgard Erasmus a agrega cu e test di 
condicion fisico ta encera “pull up” 
- midi e forsa di spiernan di bariga; 
“sit and reach” - midi flexibilidad; 
“pull up, push up” - midi forza; y 
“trunk lift” - midi flexibilidad. 

Den pasado e test aki a wordo or- 
ganisa tambe na Scol Laura Wernet- 
Paskel y na Cacique Macuarima 
y e ta un forma pa haya sa kico e 
condicion fisico di e muchanan ta. E 
intencion ta pa haci un test despues 
di un tempo atrobe pa midi nan 
progreso. 

Sr. Arends a comenta cu e dia a 
cuminsa cu un charla encuanto di 
bibamento saludabel, y ful e scol 
despues a haci e test. E actividad 
aki ta pas den e esfuersonan di e 
scol como un “scol saludabel” y e 
muchanan a gosa masha. 

Cursistanan a cushina platonan exkisito di cuminda Chines/lndones 

YMCA a scoge ganadonan di e 
"Chef Glenn's Final Challenge" 

Por cuminsa inscribi pa e curso pa platonan di fin di aña 



RECIENTEMENTE, YMCA Aruba a or- 
ganisa un curso di cuminda Chines/Indones 
cual a conta cu un tremendo acogida. Glen 
Ridderstap ta instructor y a laga sa cu tabatin 
un grupo grandi di cursista cu a tuma les di 
cuminda Chines/Indones unda tabatin un 
anochi final hopi emocionante. 

Pa finalisa e curso, tabata un anochi di reunion 
caminda a conta cu presencia di diferente chef 
y gerentenan di restaurant cu a bay pa husga e 
cuminda Chines y Indones cu e cursistanan a 
prepara. For di e 24 participantenan, a scoge 3 
ganado den e asina yama “Chef Glenn’s Final 
Challenge”. 

Den e curso aki tabatin dos les pa siman. Un 
di cuminda Chines y otro di cuminda Indones. 
E entusiasmo di e participantenan tabata tre- 
mendo. 

“Nan a haci nan best, un a yuda otro. E receta- 
nan cu nan a prepara y e resultado tabata hopi 
dushi mes”, asina Chef Ridderstap a indica. 


E ganadonan di e “challenge” a resulta e cur- 
sistanan Nataly van Trikt, Aurora Vinasco y 
Angela Vinasco pa e cuminda “Chop Suey” cu 
aros blanco. 

Na di dos luga a keda Nathaly Boyce y Domi- 
nique Cornett (cu a haci stage cerca e Chef) cu 
a prepara “Boemboe Bali” y na di tres luga a 
keda Dorethy de Kort y Lourdes Croes cu a pre- 
para un dushi Sate di galiña cu saus di pinda. 

Nataly van Trikt kende tabata den e ekipo ga- 
nado a duna di conoce cu e curso a bay hopi 
lihe. Tabata dos siman y mey riba diamars y 
diahuebs cu un energia hopi positivo. 

Tabatin mas di 20 hende den cushina cushi- 
nando diferente plato. Na final di e anochi a 
purba tur e cuminda cu a wordo prepara y esey 
tabata hopi great. 

Tur anochi a traha den ekipo unda tabatin 
un bon samenwerking. Ademas di ta un bon 
experiencia por haya oportunidad di conoce 
hende den un ambiente ameno. 

El a indica cu ya caba nan a pidi YMCA pa tuma 


nan na cuenta pa e cursonan benidero. 

“Aworaki nos a haci e curso di cuminda Chines/ 
Indones y lo ta great pa bay un “level up”. 
Esey ta cosnan cu Glenn por pensa pa 2017”, 
asina Natali Van Trikt a bisa cu un sonrisa riba 
su cara. 

Chef Ridderstap a agrega cu na october lo cum- 
insa cu e cursonan special pa e temporada di 
Pasco y Aña Nobo cu cuminda manera ayaca, 
“pan de hamon”, tur sorto di snacks. 

Despues di carnaval, p. e. lo cuminsa cu spe- 
cialidadnan pa e temporada di Cuaresma cu tur 
sorto di cuminda di lama. Lo sigui cu cuminda 
crioyo. 

YMCA Aruba ta ofrece cursonan henter aña. 
E cursonan semper ta yen, Glen Ridderstap a 
laga sa. Keda pendiente pa mas informacion 
relaciona cu e cursonan aki. 

Pa informacion por pasa na oficina di YMCA na 
San Nicolas, situa na Pastoor Hendrikstraat 55 
of na e oficina na Dakota situa na Calabasstraat 
1. Tambe por yama libremente na 582- 
3072 (Dakota) of 584-5303 (San Nicolas). 

ASU a haci entrega di e certificado di 
participacion di nan cursonan di EHBO 


RIB’E dianan 10 y 24 di september ultimo un 
grupo cursista a atende e curso di CPR/Prome 
auxilio organisa pa Aruba Sport Unie. 

Diasabra ultimo, e directiva di Aruba Sport 
Unie a haci entrega di e certificado di partici- 
pacion na e cursistanan aki cu e sigui esaki cu 
exito. 

E curso tabata uno habri unda a haya partici- 
pacion di varios miembro di e federacionnan 
deportivo, coachnan, atletanan y demas bol- 
untarionan cu ta traha den e ramo di deporte. 
Mester bisa cu cada bez e demanda pa tipo di 
cursonan aki ta bira mas grandi sigur di esnan 
ta traha den e mundo deportivo local. 

Den pasado ya caba a organisa dos curso cu 
a resulta den un exito. E curso di CPR mas cu 
claro tabata basa riba casonan di emergencia 


y ki tipo di accion mester 
tuma p’asina yuda esun 
den necesidad. 



E curso di EHBO a wordo 
atendi pa un total di 19 
cursista, esnan cu a logra 
haya nan certificado di 
participacion duna dor 
di sr. Enrique Gomez 
tabata Shahaira Croes, 

Editha Lake, Nandita 
Misier,Zymion Loefstop, 

Javois Gerswin, Mandy 
Angela, Brigitte Wer- 
leman, Marcia Fingal, Lolita James, Conrad 
Orman, Deo Fluonia, Valeska Milton, Mulai 
Hermadj, Isabel Finol, Cathleen Lieuwon, 
Yazmira Tromp, Jose Maduro, Elias Kock y 


Carina Tromp. 

Un danki na Lotto, e Loteria di Aruba pa medio 
di Comision di Subsidio cu a subsidia e curso 
di EHBO organisa dor di Aruba Sport Unie. 


Aruba Bank contento di por a 
forma parti di TEDx 2016 



TEDX Aruba 2016 a tuma luga den un Cas di Cultura “sold out” diabi- 
erna dia 23 di september, unda cu oradornan a comparti nan inspiracion 
riba preguntanan cuminsando cu “What if...”. 

E oradornan a cubri topiconan manera comunidad, enseñansa, tec- 
nologia y cultura, basa riba un “Kico si...”, un pregunta cu ta reta y 
provoca e status quo. 

Aruba Bank tabata e sponsor orguyoso di e “Innovation Zone”. E area 


aki den Cas di Cultura tabata un “showcase” pa e ultimo trendnan y 
inovacion den tecnologia, disponibel pa participantenan explora du- 
rante di henter e dia. 

Pa Aruba Bank tabata un berdadero placer y ta cu hopi satisfaccion cu 
a contribui na e evento aki, cu oradornan local y internacional cu un 
pasion grandi pa loke nan ta haci, nan experiencianan y loke nan ta 
kere aden. 

Trcrin ing di Prome Auxilio / 
CPR y uzo di ekiponcm di AED 



MEDIANTE esaki Invest Secure 
kier a certifica otro grupo di nos 
empleadonan pa participa na un 
training di Prome Auxilio / CPR 
y AED. 

Mirando e importancia di loke ta e 
tarea asina importante y un variac- 
ion di scenario cu ta presenta den 
nos comunidad durante di trabou. 
Awor mas cu antes como Oficial 
di Seguridad bo no ta solamente 
ocupa cu proteccion di propiedad 
di nos clientenan, pero e parti pro- 
teccion di bida di hende ta suma- 
mente importante. 

Como profesional den e ramo di 
seguridad abo ta e persona cu ta 
prome na e sitio pa por yuda den 
e prome momentonan sperando 
riba yegada di e profesionalnan di 
ambulance, EMT of dokter. 

Pues atencion tabata particular- 
mente tabata rib’e abilidad teo- 
retico por medio di powerpoint 


sigui pa un parti pratico amplio 
p’asina por asisti tanto hoben, 
adulto y hende mas grandi den nos 
comunidad. 

A trata diferente manera con ta sal- 
ba bida den caso di un variacion di 
emergencia manera sangramento, 
fraccion cera como habri, shock y 
kico tur lo por yuda como ekipo 
simpel. 

Con ta uza diferente aparato. Sa 
con pa trata hende cu ta diabetico, 
stroke, kemadura, epilepsia etc. 

Invest Secure ta sumamente satis- 
fecho cu esnan cu a participa na e 
training aki cu awor ta miho pre- 
para y a expande nan conocemento 
pa por brinda un miho servicio na 
nos comunidad. 

Alaves tambe kier a yama danki 
na un tremendo instructor sr. S. 
Wever pa por a haci posibel pa 
comparti e informacion valioso cu 
nos empleadonan. 


Duo di abogado Hulandes... 

Maske Corle a condená Gerrit Schotte, e ta inocente!! 


WILLEMSTAD - Un caso di maximo hipo- 
crecia ta manera e duo di abogado Hulandes a 
sali defendé Gerrit Schotte cu nan remarke cu 
un hende ta inocente te ora condené. 

Den e caso aki tin dos aspecto primordial: 1. 
Ta cu Corte a condená Schotte caba na 3 aña 
di prizon y na di dos lugar, t’e demostracion di 
maximo hipocrecia cu añanan largo Schotte a 
bin ta zundra macamba y Gobierno Hulandes 
pa tur loke el a ocasioná su mes, pero ta abo- 
gado macamba e ta contratá pa defendé. 



Reciente- 


eto splicando dicon comunidad no mester vota 
pa Schotte y su partido, mientras cu na varios 
parti stratégico por mira bórchinan grandi di 
‘The Three Stooges’ personificando Schotte, 
Amparo y Cooper. 

Dilanti di e snack Mi Lucha na Santa Maria tin 
un di e bórchinan aki cu ta hala atencion di tur 
hende cu pasa eybanda, inclusive e stranhero- 
nan cu ta bishita Corsou. 

Schotte a contratá e duo di abogado Hulandes 
Geert-Jan Knoops y Carry Knoops-Hamburger 
kendenan ta renombrá den defendé criminal- 
nan grandi. 

Den declaracionnan publico nan ta sali na 
defensa di nan cliente bisando cu e pruebanan 
contra Schotte no ta devastador y cu no ta sigur 
cu lo bolbe condené den apelacion. 

E abogadonan a pidi un investigacion nobo pa 
proba su inocencia (sic!!!). 

Pero na lugar di bay riba e caso nan ta papia 
mas di Francesco Corallo y su supuesto laso- 
nan cu mafia internacional aunke cu Schotte 
ser condená tambe pa su lasonan cu Corallo, 
kende lo a page pa nombra uno di su hende- 
nan den directiva di Banco Central. 


Segun e duo di abogado macamba, e sentencia 
ta bisa nada cu Schotte a haña placa bou di 
mesa serca Corallo. 

E sentencia ta mencioná cu Corallo a paga 
Vanddis pa ‘servicionan’, pero e abogadonan 
ta interpretá esaki di tal manera pa laga tur 
hende kere cu publico ta chupa dede na lugar 
di usa nan sentido comun. 

Tambe nan a hustificá e desaster cu Schotte a 
causa den Aqualectra y practicamente a kibra 
e compania bisando cu t;e anterior gerencia 
bou di Anton Casperson a hinca e compania 
den su schietpat. 

Nan a lubidá di mencioná cu Casperson a gana 
tur su casonan contra Gobierno den e caso aki, 
pero esey no ta cumbini di mencioná. 

Nan a bay asina leu di pretende cu e manio- 
branan cu Schotte a laga Ozzie van der Dijs 
c.s. cometé den Aqualectra tabata na interes 
di pais. 

Pero e sinberguensura di mas grandi te ainda 
t’e hecho cu Schotte a zundra e macambanan 
y nan Gobierno te cansa, pero ta busca nan 
mes pa defendé awor cu e abogado local cu e 
tabatin como defensor a tira sérbété. 
















AWEMainta Diamars, 27 September 2016 


43 


Segun Andin Bikker di PDR: 

Gabinete Mike Eman II tin e democracia Parlamentario te na suela 


DEN rueda di prensa semanal di Partido De- 
mocracia Real, Andin Bikker, lider di PDR a 
bisa cu Gabinete Mike Eman II tin e democracia 
Parlamentario di Aruba te na suela! 

Na prome luga pasobra siman pasa PDR a pidi 
un reunion publico pa trata e tema “husticia” 
y a bin un “bijeenkomst” caminda e Parlamen- 
tarionan no ta haya oportunidad pa entrega 
mocionnan, p’asina duna indicacion kico nan 
ta pensa di e maneho di e Minister. 

Y awor, e siman aki, despues di luna cu nan 
a negocia cu batayon di experto pa yega na 
acuerdonan, a bin cu ley pa e reapertura di 
e refineria y Gobierno ta bin bisa Staten cu e 
leynan aki mester wordo lesa den Biblioteca, 
bao supervision di coordinadornan manera un 
mucha chikito, loke tin e Parlamentario mas 
cu indigna. 

No ta trata di cualkier tipo di ley sino leynan 
cu ta pidi Parlamento pa aproba e acuerdonan 
cu ta wordo firma. 

Sr. Bikker ta puntra Gobierno con por bisa par- 
lamento cu e miles di pagina cu nan a firma, 
nan tin di bay sinta den Biblioteca den oranan 
laboral, pasobra den fin di siman no por tam- 
poco pa nan bay lesa kico tur e contratonan 
ta encera. 

“Tur fraccion a bisa cu NO, y nos a manda un 
carta cual, pa medio di Presidente di Parla- 
mento, a bay pa Gobierno. E carta ta bisa cu 
nos merece respet, cu nos tin derecho di wak e 
documentonan aki, pasobra Raad van Advies 
a haya nan. 

Nos ta representante di pueblo, Raad van Ad- 
vies NO, y bo ta pidi nos aprobacion di loke bo a 
firma pero no kier pa nos sinta studia detajada- 
mente, kico bo a firma, y tin otro organonan cu 
a haya e documentonan sin retriccion”, Andin 
Bikker a bisa. 

E tin duda cu Raad van Advies ta bay sinta cu 
dos coordinador den Biblioteca den oranan di 
oficina, pa nan wak e documentonan aki. 

“E excusa di Gobierno ta cu e documentonan 
aki tin secretonan den nan cu si nan leak e par- 
tidonan cu a cera e acuerdonan aki, lo wordo 
perhudica. 

Pero mi a sinta lesa e acuerdonan aki. Di e 
master agreements cu Citgo, di pagina 1 casi 
te cu 9, ta definicionnan”, segun Andin Bikker. 


“Kiermen, kico por compronde bao di nan 
terminonan, manera kico ta tanki di petroleo, 
azeta, etc. Pag. 10 ta punta kico nan ta bay haci 
cu e casnan den Seroe Colorado; pag 14, kico 
ta bay haci cu loods y wegen, anto cu ATCO ta 
bay “take care” di esaki aparentemente. 

Den Pag. 15 ta puntra riba belasting. Ki tipo 
di belasting ta bay wordo paga. E Pag. 19 ta 
papia di e leynan laboral, cu ta algo cu tur dia 
hendenan ta puntra riba dj’e, ki tipo di contrato 
Citgo lo ofrece e trahadornan, etc. 

Den Pag. 22 ta menciona garantianan cu a 
wordo duna. Raad van Advies den su conseho 
ta bisa cu garantianan cu a wordo duna, nan 
no por cuantifica nan, pasobra a wordo duna, 
e. o. garantianan cu si cualkier cos pasa, pais 
Aruba ta responsable di tur cos”, lider di PDR 
a duna di conoce. 

Andin Bikker a bisa cu e acuerdonan aki ta 
skirbi den lenguahe di “legal English” cu ta 
cosnan cu bo mester ta un abogado lesa dos 
pa tres biaha pa compronde bon kico a wordo 
acorda. 

Segun Andin Bikker, Ministerraad, tur hunto 
den un osterizer, ningun di nan tin e experticia 
pa lesa e tipo di acuerdonan aki. 

“Cu tur respet, ban compronde otro bon. Sr. 
Eman Acte el a sinta lesa como Notario pero 
nunca el la bay dor di acuerdonan di e mag- 
nitud aki. 

Sr. Dowers, Abogado berdad gradua, 
pero na Hospital e tabata traha. Kier- 
men, den su profesion prome cu el a 
bira Minister e no a bay rib’e tipo di 
acuerdonan aki. 

Riba tipo di acuerdonan aki ta abo- 
gadonan specialisa y Gobierno tabatin 
full un team local di abogadonan spe- 
cialisa cu a sinta formula y nego- cia e 
acuerdonan aki”, sr. Bikker 
a bisa. 

“Awor Gobierno ta 
bin demanda, of 
spera di Parla- 
mento, den un 
par di dia nos 
mester bay dor 
di cientos di pa 
gina, caminda 
fin di siman 
tampoco no 
ta conta, y di- 


aluna Parlamento tin cu bay trata e ley aki. Tin 
otro cos cu ta un pret chistoso, pero cu eigenlijk 
bo mester yora. 

E “Umbrella Dispute Settlement Agreement”. 
Kiermen, esaki ta e “geschillenregeling” y si 
nan haya cualkier disputa, nan tin un “settle- 
ment agreement”, segun lider di PDR. 

Sr. Bikker a bisa cu Prome Minister a bay den 
welga di hamber pa un “geschillenregeling”, y 
awor pa e Gobierno aki diripiente e documento 
nan aki a bira “bedrijfgeheim”. 

E ta haya cu no tin ningun excusa p’e acuerdo 
aki y den tur e paginanan podise tres pagina, 
di 6 te 9, por tin un bijlage cu nan ta midi for- 
mulacion di petroleo, muestranan, etc. 

“Esey por ta algo secreto, pero no ta un parti 
integral di locual nan ta pidi Staten pa apro- 
bacion. Esey nan mag di keda cu ne, pero por 
lo demas di 25 pa 99% di e documentonan na 
Biblioteca no tin nada di “bedrijfgeheim” den 
nan. Y, ireversiblemente nan ta acopla na e ley. 
No por kita nan for di e ley pasobra nan no ta 
manera un presupuesto cu por pone acerca 
cuanto auto Gobierno ta lease, sino cu nan ta 
instrumental, parti integral pasobra bo ta pi- 
diendo nos aprobacion, duna bo apoderacion 
pa cera e acuerdonan aki si nos bay di acuerdo 
cu e contenido. Dus ta imposibel pa den un 
acuerdo asina bisa Parlamento cu nan no ta 
bay haya copia y bin cu excuse cu ta bedrijfge- 
heim”, Andin Bikker a splica. 

Chris Romero (MEP): 

Gobierno di AVP no tn interesa den conserva Aruba su medio ambiente 



“DEN futuro ora e siguiente generacion wak bek riba Gabinete Mike Eman I y II, lo por conclui 
cu aparte di mara e siguiente generacion na debe, su unico logro lo ta apertura di un refineria 
cu nan no kier a habri y cu ta pueblo y oposicion a pone presion nan pa habri’e. 

Momento cu pueblo a haya sa cu si tabatin interes p’e refeneria, AVP no por a sconde mas 
y mester a duna pueblo su kier”, segun Chris Romero. 


“Un Gobierno cu a bay campaña cu tur cos “green”, no por y no tabata kier haci nada pa 
nos medio ambiente. Dump ta sigui na candela y Bubali Plas ta sigui wordo rosa. 

90% di e energia berde tabat’ey caba ora nan a drenta Gobierno na 2009 y t’e awe no 
muchu a wordo hasi riba leynan pa cu nos medio ambiente. 

Aki ta unda mi ta puntra e Gobierno aki: Ta ki tanto “green” boso a haci anto? 


Awe, pa scapa cara di Mike Eman, den prensa internacional nan 
lo bay yama nos refineria un “green refinery”. Tin un proyecto 
pa bin cu gas for di Venezuela, sin importa e situacion politico y 
decadencia social cu Venezuela ta aden, cu ta haci di e pais aki un 
bom cerca di explota”, Chris Romero a duna di conoce. 


“No mal interpreta mi den esaki, pasobra personalmente mi ta 
hay’e un tremendo idea pa bin cu gas na Aruba, pero dicon pa 7 
aña largo no por a bin cu un idea pa alivia e situacion di e dump 
na Parkietenbos? Pakico no a bin cu otro alternativa na luga di 
rosa un parti di Bubali Plas? No ta “green” e Gobierno aki ta? 


Loke cu nos tur por mira indudablemente ta cu AVP y Mike 
Eman ta “Green” pero “Green” di placa, pasobra medio am- 
biente nunca tabata y ni lo bay ta nan prioridad. 

Awor nos lo haya un “green refinery” pa purba scapa cara 
internacionalmente, pero tin un dicho na spaño cu ta bisa 
“mona que se vista de ceda, mona se queda”, Chris Romero 
a termina bisando. 


Rene Herde 

Confiansa y perseverancia 
ta unda resultado 


APERTURA di refineria di Aruba ta resultado di confiansa den nos propio hendenan y 
insistencia di AVP pa habri e refineria y pone nos hendenan na trabou! 

Oposicion a papia hopi, a grita hopi, a bisa cu nan tin 7 compania cu kier habri e refineria, 
pero nunca nan a presenta ni un di e companianan, segun drs. Rene Herde. 

AVP si a persevera. No cu palabra y grito, pero cu trabou duro y confiansa den nos propio 
expertonan cu a negocia e apertura. 

Ata aki e prueba di cu fraccion di AVP den Parlamento, ya for di 2010, ora e refineria tabata 
sera, a urgi Gobierno pa busca tur forma pa habri e refineria. 

Ora e refineria a bolbe sera na 2012, AVP a bolbe busca te haya solucion. 

Ayera nan a bolbe pasa e ley pa habri e refineria. Anto awor ta Aruba mes ta doño di e 
refineria, lider di fraccion di AVP, Rene Herde a conclui. 

Parlamenlo 0i Arui>a< awe den uii teunion publko, dia 29 di mei 2010; 
Considcraruio; 


e sinwcion finarrriero delirado di Pais Aruha y nos eeonomia na e momentonan aki; 
o iiuertuiumbre cu rada trahailor ili e re.iinoria y su famia ta pasando aden na e 
nu>mcntottan ahi; 

cu noas di 6S0 famianan la <tcp«ulienke di e entnuia for di e rcfincria directainente; 
m mas di 5(KX) persona iiuiim tamente ta dependiente di e operacion d« relineria; 
cu e sttuacion intcnuKional pa lot|ue ta irata e UKlustria petiolero a camlna e ultinio 
añanan dmstkaaieitle y eu tonsequcntia di esaki e poskion di negosackm di pais Arutw 
tiunbc a cambia; 

« imjKvt lo « onomico cu e refineria tin j>a t u rms isla 
c kuportiinciii di e lefincriii spetifk amentc pa c arca di 5>an Nkolas 
impaeto finaiK'iero riha e enlradaniUi di Gobiemo 


]‘a Dicidi; 



pa uryji gobiemo pa mantene e jvos'n'ion pro activo di aserca < ompanianan pofrokxo 
intcniationiil y c esfucrsonan continuo pa asina yt:ca na un solu< ion duradero pu c 
situacion er cuejftion; 

p.« urgi gobicmo, j>a sigui hasi su maximo csfucrso pa < rea e dima di inversion sano pa 
mehom c posMidád pa tmta na siguia e re^apertura di e refineria dor di un of otn> 
opcrador, pa garantisa c scguridad di cada trahador; f } ^ 

pa urgi gobiemo pa keda traha cu nc>s partnernan den Roino Holiindes pa asish y apoya y 
esf uersonan di gubiemo di Aruha jia e rc-apcrtura di e refincria, 

|>a urgi gubtenio cu den e negosaáuiuian cu upc-iatloman sondca otro opcionnan 
energetko interesante p.e. energia altcmativo of gas, pa asina hasi c ncgosacionnan mas 
>* iiw 


p .1 <6rden di dia. 

